recursal/SuperWikiNEXT-32B huggingface dataset:
白馬到底係唔係「馬」？喺答呢條問題之前，討論嘅人應該搞清楚「係」呢個字係乜嘢意思先。
**一字多意**（粵拼：jat1 zi6 do1 ji3；英文：**equivocation**，或者 **amphibology**）係一種非形式謬論，指有陣時有啲字同時有幾種意思，而講緊嘢嗰個人喺一場討論入面撈亂咗呢幾個意思，搞到佢個論證有問題。

好似白馬非馬就係一個喺東方世界入面好出名嘅一字多意謬論。呢個謬論簡單啲講係噉嘅：

如果話「A 係 B」，噉 A 同 B 應該喺所有特徵上相等；
「白馬」有「白色」呢一樣「馬」冇嘅特徵；
所以白馬唔係馬。
呢一個論證查實係一個謬論，分析如下：喺包括文言文同廣東話在內嘅多種語文入面，「A 係 B」呢句嘢有至少兩個可能嘅意思－佢可以係指「A 同 B 係同一樣嘢」，又或者係指「A 係 B 嘅一種」；「白馬」同「馬」的確唔係同一樣嘢，但係「白馬」係「馬」嘅一種，即係話「白馬係馬」呢句嘢喺第一個意思上嚟講係唔合理，但係喺第二個意思上係合理嘅。喺白馬非馬呢個所謂嘅論證當中，論證嗰個人混淆咗「白馬係馬」呢句嘢嘅兩個可能意思，所以就出咗個噉嘅謬論。

一字多意呢個謬論凸顯咗一點：如果一場討論要有意思，噉討論入面涉及嘅概念應該要有咗清楚嘅定義先。

例子
--

「人類」
A 君：人喺地球上經已存在咗幾百萬年喇。
B 君：噉點可能呢，世界上最老嘅人瑞都係得嗰百幾年命之嘛。
A 君講嘅「人」係指人類呢一個物種，而 B 君口中嘅「人」係指一個人類個體－兩者都係用咗「人」呢個字代表，但係係兩樣唔同嘅嘢。

睇埋
--

* 定義
* 謬論
	+ 冇真正嘅蘇格蘭人
	+ 循環推理
	+ 合成謬誤
	+ 搬龍門

參考
--

* 源文：阿里士多德，κάτέγόρίά（希臘文：Categoriae）.
* Logically Fallacious - Equivocation.
* F.L. Huntley. "Some Notes on Equivocation: Comment", *PMLA: Publications of the Modern Language Association of America* Vol. 81, No 1, (March 1966), p.146.
* A.E. Malloch. "Some Notes on Equivocation", *PMLA: Publications of the Modern Language Association of America* Vol. 81, No 1, (March 1966), pp 145–146.
* Equivocation as a figure of speech
* Examples of Ambiguity @ Humbug! Online.

攷
-

1. ↑  Damer, T. Edward (21 February 2008). *Attacking Faulty Reasoning: A Practical Guide to Fallacy-Free Arguments. Cengage Learning*. pp. 121–123.
2. ↑  Fischer, D. H. (June 1970), *Historians' fallacies: toward a logic of historical thought, Harper torchbooks* (first ed.), New York: HarperCollins, p. 274.
3. ↑  Curtis, Gary (n.d.). "Logical Fallacy: Equivocation". The Fallacy Files. Retrieved 17 July 2017.
4. ↑  《戰國策》〈趙策〉：「夫刑名之家，皆曰：白馬非馬也。」
5. ↑  以「白馬非馬」為例的語言分析（及牢騷）
6. ↑  Ramsey, William. (1998). "Prototypes and Conceptual Analysis". In M. DePaul & W. Ramsey (eds.) (1998), pp. 161–177.
**城鄉居民共和協會**（英文：City and villages link，簡稱**城鄉會**），係香港一個社團聯合組織，大部份會員都係鄉事派。

簡介
--

城鄉會喺2012年成立，創會會長係陳強（陳賢翰嘅老頭）、副會長鄧勵東、核心成員「囝囝」張銓漢。

城鄉會嘅政治立場係建制派，會內唔少成員都係鄉事派。城鄉會亦都涉足新界西嘅區議會。2012年至2015年期間，城鄉居民共和協會有11席區議員，不過全部都用獨立名義參選。

另外，組織入面嘅核心人員好多都喺流浮山小桃園飯局出現過，亦有唔少人懷疑有黑社會背景。

2012年，會長陳強同成員丁衍華、蘇嘉雯、鄒秉恬、潘小屏同埋一名尼泊爾人士合組名單，以「第3力量」名義參選第5屆香港立法會選舉。不過選舉期間，梁志祥高調帶隊去廉政公署同警察總部，舉報新界西有參選人用成百萬銀彈向原居民買票，矛頭暗指陳強，而梁志祥嘅票源就同陳強名單相似。到兩個月後，陳強畀廉署調查有關賄選嘅事。

選舉完咗之後，唔少城鄉會嘅區議員都轉投新民黨。而呢個組織喺2012年立法會選舉之後已經冇再活動。

區議會議員（2016年至2019年）
------------------

| 區議會 | 選區號碼 | 選區 | 議員 | 註 |
| --- | --- | --- | --- | --- |
| 荃灣區 | K03 | 海濱 | 鄒秉恬 |  |
| 屯門區 | L29 | 屯門鄉郊 | 陶錫源 | 城鄉會創會主席，前自由黨成員 |
| 元朗區 | M09 | 十八鄉中 | 梁明堅 |  |
| M14 | 廈村 | 鄧家良 |  |
| M33 | 錦田 | 鄧卓然 |  |
| 當然議員 | 十八鄉鄉事委員會主席 | 程振明 |  |
| 厦村鄉鄉事委員會主席 | 鄧勵東 |  |
| 錦田鄉事委員會主席 | 鄧賀年 |  |

區議會議員（2020年至2023年）
------------------

| 區議會 | 選區號碼 | 選區 | 議員 | 註 |
| --- | --- | --- | --- | --- |
| 元朗區 |
| M14 | 厦村 | 鄧家良 |  |
| 當然議員 | 十八鄉鄉事委員會主席 | 程振明 |  |
| 厦村鄉鄉事委員會主席 | 鄧勵東 |  |
| 錦田鄉事委員會主席 | 鄧賀年 |  |

區議會議員（2024年至2027年）
------------------

| 區議會 | 選區號碼 | 選區 | 議員 | 註 |
| --- | --- | --- | --- | --- |
| 元朗區 | M02 | 元朗鄉郊東 | 梁明堅 |  |
| 當然議員 | 十八鄉鄉事委員會主席 | 程振明 |  |
| 厦村鄉鄉事委員會主席 | 鄧善恒 |  |
| 錦田鄉事委員會主席 | 鄧賀年 |  |

其他成員
----

* 丁衍華
* 蘇嘉雯
* 梁福元
* 潘小屏
* 陳強
* 官東榮
* 文志雙
* 黃鳯珍
* 徐曉杰
* 朱祖恩

參考
--

1. ↑  〈城鄉居民共和協會成立〉. 原著喺2019年4月1號歸檔. 喺2019年4月1號搵到.
2. ↑  陳強染指立會議席 有大財團撐腰 謀鬥垮劉皇發做新界王
3. ↑  梁志祥、陳強選舉擦出火花
4. ↑  梁福元醞釀杯葛民建聯候選人
𠲖篇文講嘅唔係周葆諭或周瑜。

**周子瑜**（英文：**Chou Tzu-Yu** / **Tzuyu**；韓文：**쯔위**；1999年6月14號—）係一個臺灣籍嘅韓國女歌手，係JYP娛樂旗下女團TWICE嘅成員。

2015年底，美國媒體「TC Candler」票選全球百大美女入面，周子瑜頭一次入榜就打入全球第13名。

國旗風波
----

2016年1月頭，專門狙擊藝人「臺獨」嘅黃安，因為周子瑜喺韓國節目展示中華民國國旗而誣衊佢係「臺獨分子」，最後迫到佢公開鞠躬道歉，講明「中國只有一個」；而TWICE官網入面，周子瑜嘅出世地方亦由英文「Taiwan」改做簡體字嘅「中国台湾」；呢件事激起咗臺灣人嘅怒火同埋反中共情緒，臺灣各界普遍認為周子瑜冇錯，佢根本冇必要道歉，佢被迫道歉係太過分唔可以接受，而黃安就畀人挖出曾經喺臺灣電視公司綜藝節目《龍兄虎弟》入面攞住中華民國國旗，同埋曾經喺東森電視命理節目《開運鑑定團》入面發表侮辱中國大陸女性嘅低俗言論，非常可恥，而呢件事亦都激起咗更多人喺第14屆中華民國總統選舉同埋第9屆中華民國立法委員選舉投票畀民進黨。

參考
--

1. ↑  〈周子瑜道歉　黃安爽喊：爭取回認同祖國的好孩子〉 (臺灣中文). 蘋果日報. 2016-01-15. 原著喺2016-02-20歸檔. 喺2016-06-18搵到.
2. ↑  〈「中國只有一個」 周子瑜公開道歉〉. 原先內容歸檔喺2023-03-24. 喺2023-03-29搵到.
3. ↑  〈怒！　韓JYP官網改周子瑜為「中国台湾」〉 (臺灣中文). 蘋果日報. 2016-01-15. 原著喺2016-01-17歸檔. 喺2016-01-16搵到.

出面網頁
----


維基同享有多媒體嘅嘢：  
**周子瑜**

* 周子瑜嘅Instagram頁

* 韓國指南
* 臺灣指南
* 音樂指南
* 人物指南

|  |  |
| --- | --- |
| 權威控制 | 
* MusicBrainz: 468eaa07-e991-4c9e-bff2-f84be07c290d

 |
**落第**，又叫做**下第**，係指古代科舉制度之下，放榜既時候，榜上無名。依家泛指面試失敗或者考試唔及格。

落第又有輸咗既意思，例如《紅樓夢》第三十八回《林瀟湘魁奪菊花詩，薛蘅蕪諷和螃蟹詠》：

寶玉笑道：「我又落第。難道『誰家種』，『何處秋』，『蠟屐遠來』，『冷吟不盡』，都不是訪，『昨夜雨』，『今朝霜』，都不是種不成？但恨敵不上『口齒噙香對月吟』，『清冷香中抱膝吟』，『短鬢』，『葛巾』，『金淡泊』，『翠離披』，『秋無跡』，『夢有知』這幾句罷了。」又道：「明兒閒了，我一個人作出十二首來。」李紈道：「你的也好，只是不及這幾句新巧就是了。」

唐朝詩人孟郊喺《**落第**》呢首詩，記錄咗佢三十五歲嗰年，科考落第既心情：「曉月難為光，愁人難為腸。 誰言春物榮，豈見葉上霜。雕鶚失勢病，鷦鷯假翼翔。棄置復棄置，情如刀刃傷」。

用下第嚟指科舉考試榜上無名、無被錄取，可以喺唐朝詩人白居易既詩《送常秀才**下第**東歸》嗰度搵到：「東歸多旅恨，西上少知音。寒食看花眼，春風落日心。百憂當二月，一醉直千金。到處公卿席，無辭酒醆深」。 唐朝詩人賈島既《送沈秀才**下第**東歸》亦都講到：「……**下第**子不恥，遺才人恥之……」。

元朝雜劇《王月英元夜留鞋記》：「……因小生學成滿腹文章，更兼儀錶不俗，今年春榜動，選場開，奉父母嚴命，特來上朝應舉。自謂狀元探手可得，豈知時運不濟，榜上無名。屢次束裝而回，卻又擔閣。人都道我**落第**無顏，羞歸鄉里，那知就中自有緣故……」。

1. 1 2  〈落第（孟郊） - 維基文庫，自由的圖書館〉. *zh.wikisource.org* (繁體中文). 喺2024-02-25搵到.
2. 1 2  〈送常秀才下第東歸 - 維基文庫，自由的圖書館〉. *zh.wikisource.org* (繁體中文). 喺2024-02-25搵到.
3. ↑  〈送沈秀才下第東歸 - 維基文庫，自由的圖書館〉. *zh.wikisource.org* (繁體中文). 喺2024-02-25搵到.
4. ↑  〈紅樓夢/第038回 - 维基文库，自由的图书馆〉. *zh.wikisource.org* (中文). 喺2024-02-25搵到.
5. ↑  〈王月英元夜留鞋記 - 维基文库，自由的图书馆〉. *zh.wikisource.org* (中文). 喺2024-02-25搵到.
「少年」跳轉嚟呢度。要睇港產片，請去「**少年 (電影)**」。

「𡃁妹」跳轉嚟呢度。要睇外號「𡃁妹」嘅香港女藝人，請去「**李綺雯**」。

青少年男女
**青少年**係指介乎細路同大人之間嘅年輕人，參考世界衞生組織嘅定義，青少年嘅年齡介乎10至19歲之間。呢段時期經歷青春期同性成熟，啲人叫佢哋**後生仔**、**後生女**或者**𡃁仔**，同衣物尺碼有關嗰時叫**中童**，學術啲就叫**青少年**。

後生唔一定指年紀，有時都講心態，會講成係有衝動去實現一啲嘢，鍾意幻想，想做就做多過前思後想，鍾意冒險多過舒舒服服。

粵語俗稱
----

粵語入面，**𡃁**（粵拼：leng1），或者叫**𡃁仔**、**𡃁妹**，係對十幾歲青少年人嘅俗稱，過咗童年，但又未成年，身體發育重未結束。有指「𡃁」本字係「僆」或者「𨈓」，原本解孖生仔。

亦有同「𡃁」有關嘅用詞，譬如𡃁模、𡃁妹樣。

參考
--

1. ↑  青少年健康相關行為監測數字
2. ↑  「僆仔」不要寫成「𡃁仔」
3. ↑  《擔天望地──廣府俗語探奇》　潘永強著　香港中華書局2005-10-04初版　ISBN 962231578X
4. ↑  康熙字典 - 僆：「《集韻》力展切，音輦。雙生子也。」

|  |  |
| --- | --- |
| Stub icon | 呢篇**青少年**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
1765年 Benjamin Donne 畫既雅息特市地圖，綠色箭咀指住既就係聖湯瑪士教堂既位置
2006年影既聖湯瑪士教堂
聖湯瑪士（St Thomas）又叫聖多馬、聖多默，係雅息特既一個地區。嗰度以前係英格蘭德文郡既一個3,700英畝（15平方公里）既民政教區同登記區，喺雅息河既西面，通過雅息橋（Exe Bridge）同雅息特城堡相連。依家雅息橋已經荒廢咗，俾兩條新既南、北雅息橋取代；兩條新既雅息橋同埋愛德蒙街（Edmund Street）、Alphington Street，呢四條路組成一個大回旋處（Roundable）。依家既聖湯瑪士有好多酒吧、教堂、禮拜場所、學校，亦有大型購物區同火車站。而最旺既地方係 Cowick Street，同埋佢附近既街頭，嗰度有唔同既嘢食，除咗傳統西方食品之外，仲有印度菜、希臘菜、中菜等。根據2001年既人口普查，聖湯瑪士既人口有6,246 人；而2011 年既人口普查，人口增加到6,455人。

依家聖湯瑪士選區（ward ）既政治代表係工黨既郡議員兼市議員 Rob Hannaford 同埋自民黨（Liberal Democratic Party）既市議員 Adrian Fullam。

聖湯瑪士最初係由兩個獨立既部分組成，其中既主要部分係雅息河以西既 Cowick 村，之後嗰度建立咗市區，但係最初唔係雅息特既一部分。另一部分係喺距離教區主體既西面大約一英里既 Oldridge 村，後嚟喺公元1884年，併入 Whitestone。

隨住《1894 年地方政府法》既通過，聖湯瑪士喺1894年成為一個市區，然後喺1900年併入雅息特市行政區。聖湯瑪士呢個名一直沿用到依家，用嚟代表雅息河以西既中心區域。

聖湯瑪士鄉村區既存在時間係1894年到1974年。

雅息特聖湯瑪士火車站為聖湯瑪士提供火車服務。

使徒聖多馬教區教堂
---------

使徒聖多馬教區教堂 喺雅息特西城牆既半公里外，緊鄰雅息河另一邊岸既雅息特市區西南部。使徒聖多馬教區教堂俾雅息特城牆內既任何教區教堂都要大。 呢座中世紀教堂喺1645年內戰期間俾人燒毀咗，然後喺1657 年（或者之前）重建咗。1412年早期教堂既一個拱廊，依家仲保留住，但係依家既外觀係1646年既哥德式建築，北側既過道（aisle）大約係1810年起既，聖壇係1829年整既。個教堂保留咗三種哥德式風格：17世紀、裝飾風格（大約1810 年）同垂直風格（維多利亞風格）。 John Betjeman 喺佢1968年既《柯林斯英國教區教堂袖珍指南：南方》（Collins Pocket Guide to English Parish Churches: the South）嗰度對呢啲隻字未提，只係提及到教堂既「裝飾配件」（fittings）。

歷史莊園
----

位於聖湯瑪士教區既歷史莊園包括：

* Bowhay House：喺 Dunsford Road.
* 克利夫莊園（Cleve House），喺雅息特雅息威巷（Exwick Lane），係大律師、大法官 Thomas Northmore（大約1643-1713年）擁有，佢喺公元1695-1708年做代表德文郡 Okehampton 鎮既議會議員（MP，Member of Parliament），紀念佢既紀念碑，依家仍然保存係聖多馬教堂。
* Cowick Barton 喺 Cowick Lane，前身係一座本篤會修道院
* Hayes Barton 喺 Flowerpot Lane 同 Okehampton Street 既交匯處，佢既歷史可以追溯到13世紀末。
* Floyer Hayes 幾個世紀以嚟一直係 Floyer 家族既所在地（直到1600年代中期），喺 Alphington Street 既東側。

名人
--

* George Gliddon（公元1809-1857年），英國出世既美國埃及古物學家。
* Walter Skinner（公元1913–1994），一流板球運動員

參考
--

* Genuki: *St Thomas the Apostle*
* A Vision of Britain Through Time : *St Thomas the Apostle Civil Parish*

1. ↑  "Ward population 2011". 喺23 February 2015搵到.
2. ↑  "Councillor details - Councillor Rob Hannaford" (英國英文). 2016-01-04. 喺2024-01-19搵到.
3. ↑  "Councillor details - Councillor Adrian Fullam". *committees.exeter.gov.uk* (英國英文). 2024-01-19. 喺2024-01-19搵到.
4. ↑  "History of St Thomas". 喺30 November 2020搵到.
5. ↑  Betjeman, John. "Collins pocket guide to English parish churches". *(No Title)* (英文).
6. ↑  "St Thomas or the Manor of Cowick - a short history". 喺30 November 2020搵到.
7. ↑  "The Elizabethan country house at Hayes Barton". 喺30 November 2020搵到.
**彭定康** 男爵（英文：**Christopher Francis Patten, Baron Patten of Barnes**，成為香港總督前嘅譯名係**柏藤**，1944年5月12號—）係英國保守黨政治人，曾經做過環境部長、保守黨主席同埋最後一任香港總督。香港人一般稱呼佢做「肥彭」。

政治生涯
----

1966年，加入英國保守黨研究部，到咗1974年做埋呢個部門嘅主管。

喺1979年大選，彭定康幫英國保守黨寫咗唔少競選宣言，佢自己亦當選做巴斯選區嘅下議院議員。

1989年7月，彭定康首次晉身內閣，出任環境大臣。

1990年11月，接替戴卓爾夫人做英國首相嘅馬卓安（Sir John Major）委任彭定康做蘭卡斯特公爵領地總裁兼保守黨主席。英國保守黨喺彭定康做緊保守黨主席嗰陣時，意外贏到1992年大選。不過，佢自己就喺呢次選舉輸俾對手，無咗巴斯選區嘅下議院議席，從此退出下議院。

1992年，馬卓安委任彭定康做第28任港督，直至香港主權移交。彭定康喺呢一年10月，發表任內第一份施政報告，報告提出政改方案，建議1995年嘅最後一屆香港立法局選舉大幅增加直選議席，取消所有委任議席，又新增九個功能組別（簡稱「新九組」），令所有在職人士都有資格投票（變相令呢九個議席成為直選議席）。搞到中國政府非常嬲，當時嘅港澳辦主任魯平更大鬧彭定康係「千古罪人」。佢嘅政改方案喺1994年6月30號得到立法局通過，並喺1995年香港立法局選舉落實。而北京就表明放棄「直通車」（原本中英雙方協議最後一屆立法局議員可以全部過渡成為特區第一屆立法會議員嘅安排），唔會畀呢一批立法局議員過渡到特區第一屆立法會，而係成立臨時立法會（簡稱臨立會），用嚟喺香港主權移交之後，第一屆特區立法會成立之前，可以通過晒一啲特區成立時「必不可少」嘅法律。而彭定康自宣佈政改方案以後，任內亦再冇同中共領導人會面。

卸任港督以後，喺2000年至2004年做歐盟外交事務專員，2005年封為英國終身貴族，晉身上議院，封號巴恩斯男爵。

另外，彭定康喺1999年獲聘任做紐卡素大學校監，2003年又選做牛津大學校監。2012年6月20號，佢就以牛津大學校監身份，親自向緬甸反對派領袖昂山素姬頒授榮譽博士學位（個學位應該喺1993年畀昂山素姬，但係嗰陣時昂山素姬畀緬甸軍政府軟禁緊）。

因應香港局勢一直惡化同埋中共干預香港事務，閹割香港民主制度等事宜，佢不時公開發聲批評北京政府，又要求英國對香港人給予更多嘅支持。

喜好
--

* 佢鍾意食蛋撻。

參考
--

1. ↑  Storm.mg (2021-03-06). 〈中國兩會》北京擬改香港選舉制度 美國出聲譴責：這是在攻擊民主-風傳媒〉. *www.storm.mg* (臺灣中文). 原先內容歸檔喺2021-03-13. 喺2021-03-31搵到.
2. ↑  〈【肥彭駕到】帶挈蛋撻舖開20分店 笑言「我應有股份」 ｜ 蘋果日報〉. 《Apple Daily 蘋果日報》 (香港中文). 原先內容歸檔喺2021-04-02. 喺2021-03-31搵到.

出面網頁
----


維基同享有多媒體嘅嘢：  
**彭定康**

* 彭定康喺互聯網電影資料庫嘅資料 改維基數據
* 彭定康喺BIBSYS嘅資料 改維基數據
* 彭定康喺加泰圖書館嘅資料 改維基數據
* 彭定康喺分面應用主題詞表識別碼嘅資料 改維基數據
* 彭定康喺虛擬國際權威檔案識別碼嘅資料 改維基數據
* 彭定康喺TMDb嘅資料 改維基數據
* 彭定康喺Freebase嘅資料 改維基數據

| * 睇
* 傾
* 改
香港總督 |
| --- |
| 砵甸乍 - 戴維斯 - 般含 - 寶寧 - 羅士敏 - 麥當奴 - 堅尼地 - 軒尼詩 - 寶雲 - 德輔 - 羅便臣 - 卜力 - 彌敦 - 盧吉 - 梅含理 - 司徒拔 - 金文泰 - 貝璐 - 郝德傑 - 羅富國 - 楊慕琦 - 葛量洪 - 柏立基 - 戴麟趾 -麥理浩 - 尤德 - 衛奕信 - 彭定康 | 香港總督旗（1959－1997） |


|  |  |
| --- | --- |
| 權威控制 | 
* WorldCat
* VIAF: 74012730
* LCCN: n82118275
* ISNI: 0000 0001 2281 8880
* GND: 120554453
* SUDOC: 050482343
* BNF: cb135317874（資料）
* BIBSYS: 3090749
* ULAN: 500222137
* MusicBrainz: d0175ab0-fd04-4fe0-a1c6-fad772284c10
* CALIS: n2004068587
* NCL: 002189540
* NLA: 36516753
* NDL: 00710930
* NKC: mub2014830354
* CiNii: DA10046653

 |
擁躉揈犀利光搞氣氛
**擁躉**（英文係 *Fanatics*，簡稱「Fans」或者「Fan」，香港人多數講成 **fan 士**fen1 si2，大陸人同臺灣人就多數講「**粉絲**」）係好迷好擁護啲偶像、球隊、或者事嘅人，即好「狂熱」嘅支持者。

成因同價值
-----

俾人擁載嘅人，會稱佢哋為偶像；偶像通常會係一啲歷史人物、舉世名人、組織／國家領導人、知名藝人……等等。亦有人會因應佢自己體會到嘅行為價值，而封個別嘅人做佢嘅偶像。可以咁講，能夠成為偶像嘅人，佢本身一定係有啲值得人欣賞、尊敬同欽佩嘅地方。

除咗人會被擁載之外，其他嘢都可以有擁躉，好似足球籃球隊，支持者不斷咁喺場邊打氣，激起隊波嘅鬥志，去贏波，又可以幫手睇鬼；所以有人會話，擁躉就好似第十二個球員。

同義
--

擁躉嘅出現係因為佢哋對一啲人物或事情產生着迷、傾慕嘅精神情緒，所以亦有用嗰樣被擁載嘅人或嘢之後加個「迷」字嚟形容呢班擁躉，好似：球迷、車迷、歌迷、影迷…等。

發燒友亦有類似意思。

形態及影響
-----

擁躉可以有好多唔同嘅層次，有所謂「普通擁躉」，亦有俗稱「狂迷」嘅瘋狂擁躉，呢啲稱呼似乎可以代表擁載行為嘅唔同程度。

不過有個別嘅激進擁躉會用非理性嘅態度去表現自己，有啲係希望得到偶像嘅注意，可能只係想偶像望自己一眼，握一握手，將精神情緒推到瘋狂嘅極限，做出完全喪失理智嘅行為；有啲就為咗支時自己偶像而同其他唔同路嘅擁躉鬧交，甚至打起上嚟，最後變成大禍收場。

1983年，當時香港南華足球隊因為喺香港甲組足球聯賽嘅排名好低，最後要面對喺第二年降班到乙組比賽嘅命運，但呢件事就令到一眾擁護南華嘅球迷十分鼓燥，最後演變成香港史上嘅一次大暴動。而喺歐美一啲足球狂熱嘅國家，因為球迷爭執變成大騷亂、大暴動，最後釀成傷亡嘅事亦間唔中都會發生[未記出處或冇根據]。

至於時下青少年喺追捧偶像嘅態度上亦似乎變得比以前盲目，有啲只得三分鐘熱度經常轉換偶像，只會人云亦云；而有啲更加用咗好多本來應該工作或者學習嘅時間嚟追星（呢班人被稱為**追星族**），除咗浪費大量時間同金錢之外，亦可能影響本身同影響埋偶像嘅日常生活，甚至影響自己嘅前途[未記出處或冇根據]。

商機
--

* 波衫
* 明星相
* 紀念特刊
* 演唱會
* 簽名會
* 歌迷會
* 吹BB
* 打氣棒
* 螢光電筒
* Fangame

睇埋
--


維基同享有多媒體嘅嘢：  
**Fans (person)**

* 選舉嘅鐵票
* 電視迷
**鑾披汶·頌堪陸軍元帥**（泰文：**พิบูลสงคราม**，1897年7月14號—1964年6月11號）係泰國軍人、政治人、獨裁者，第3任泰國首相（1938年—1944年、1948年—1957年）。

生平
--

鑾披汶原名**貝·奇達桑卡**，爵名**鑾披汶·頌堪**，喺泰國暖武里府嘅一個農民家庭出世。佢係潮泰混血兒 ，阿爸姓吳，祖籍潮州。1916年喺曼谷陸軍軍官學校畢業，後到法國留學。

1934年9月出任陸軍副總司令同國防部長。1938年12月披耶·帕鳳告退時接任首相兼任國防部長、內務部長同陸軍總司令等職，集大權於一身，開始長達54年嘅軍人專裁統治。

佢奉行親日外交，同德國、意大利、日本等軸心國結盟，奉行泛泰主義方針，對外挑起邊境糾紛，對內煽動泰人同華人嘅民族隔閡。1942年1月25號，鑾披汶政府向英國、美國宣戰，自任陸海空軍元帥。

1944年7月，泰國駐美國大使社尼·巴莫帶領嘅自由泰人運動發動軍事政變，佢被迫辭職。

1945年10月以戰犯罪名被捕入獄。次年獲釋。1948年重返政壇任首相；1957年，國防部長沙立·他那叻元帥發動政變成功，鑾披汶逃亡國外，定居日本。

1964年6月12號，因心臟病死喺東京。

參考
--

1. ↑  周恩來論華僑的國籍問題[*失咗效嘅鏈*]
2. ↑  易升學苑[*失咗效嘅鏈*]

出面網頁
----

* 第二次世界大戰期間的日泰同盟及泰國華僑

出面網頁
----


維基同享有多媒體嘅嘢：  
**鑾披汶頌堪**

* 鑾披汶頌堪喺以色列國家圖書館嘅資料 改維基數據
* 鑾披汶頌堪喺分面應用主題詞表識別碼嘅資料 改維基數據
* 鑾披汶頌堪喺虛擬國際權威檔案識別碼嘅資料 改維基數據
* 鑾披汶頌堪喺Freebase嘅資料 改維基數據

|
|  |
| 前任：**披耶帕鳳** | **泰國首相**1938年—1944年 | 繼任：**寬·阿派旺** |
| 前任：**寬·阿派旺** | **泰國首相**1948年—1957年 | 繼任：**波特·沙拉辛** |

|  |  |
| --- | --- |
| 權威控制 | 
* WorldCat
* VIAF: 45113108
* LCCN: n85072766
* ISNI: 0000 0000 8224 1553
* GND: 119490757
* SUDOC: 086047310
* BNF: cb14487718r（資料）
* NLA: 35785576
* NDL: 00649702
* CiNii: DA15673694

 |
**傀儡政府**或者**傀儡政權**，係表面睇落去似乎係主權獨立，查實畀外國強權控制，冇權，乜嘢都要聽人哋話嘅政府。呢啲噉樣嘅政府統治嘅國家又叫做**傀儡國家**。

個名
--

「傀儡」即係木偶（中文：木偶），畀人用線控制手腳頭頸，扯邊一條線邊一唿就喐一下。呢度「傀儡」同「政府」合埋，即係話個政府好似傀儡噉畀人控制支配噉解。

傀儡政府舉例
------

* 齊（中文：劉齊）

1130年～1137年，金國封劉豫（中文：劉豫）做「齊國」皇帝，首都大名府，名義上話統治黃河以南。劉豫嘅齊國查實係金國嘅傀儡，正史叫佢做「偽齊」。
* 西南高加索臨時國民政府

1918年～1919年，鄂圖曼帝國控制既傀儡政權
* 遠東共和國

1920年~1923年，蘇聯嘅布爾什維克。
* 中華蘇維埃共和國

1931年~1937年，喺中國江西嘅蘇聯傀儡政權。
* 滿洲國

1932年~1945年，喺中國東北嘅日本傀儡政權。
* 冀東防共自治政府（中文：冀東防共自治政府）

1935年～1938年。之後同「中華民國臨時政府」合併。
* 蒙古軍政府（中文：蒙古軍政府）

1936年~1939年。1937年改名做「蒙古聯盟自治政府」，1939年併入「蒙古聯合自治政府」。
* 察南自治政府（中文：察南自治政府）

1937年~1939年，1939年併入蒙古聯合自治政府。
* 晉北自治政府（中文：晉北自治政府）

1937年~1939年，1939年併入蒙古聯合自治政府。
* 中華民國臨時政府（中文：中華民國臨時政府）

1937年~1940年
* 中華民國維新政府（中文：中華民國維新政府）

1938年~1940年。1938年編入咗嗰年成立嘅「中華民國南京國民政府」。
* 蒙古聯合自治政府（中文：蒙古聯合自治政府）

1939年~1945年，1941年，內部叫「蒙古自治邦」，「半獨立國」化。
* 中華民國南京國民政府（中文：中華民國南京國民政府）

1940年~1945年
* 頓涅茨克人民共和國

2014年~2022年，喺烏克蘭頓涅茨克州嘅俄羅斯傀儡政權。
* 盧甘斯克人民共和國

2014年~2022年，喺烏克蘭盧甘斯克州嘅俄羅斯傀儡政權。

睇睇
--

* 衛星國（中文：衛星國）
* 保護國
* 屬國（中文：屬國）
「媽媽」跳轉嚟呢度。要睇2017年美國電影，請去「**媽媽！**」。

 想搵第二個意思嘅話，請睇「**亞媽 (搞清楚)**」。
**亞媽**／**阿媽**／**呀媽**，仔女稱呼生佢嘅女人，亦即係生仔女嘅女人，亦即**生母**。有時養育仔女嘅女人，都叫亞媽，亦即**養母**。亞媽叫法非常之多，主要有**媽**，其次有**母**，兩者上古應同源。母字非常古老，而媽係唐宋時起嘅表音字。重有個**娘**字，都有亞媽之意。書面多數寫**母親**，一般唔會用來稱呼。現今又興叫老婆老公嘅亞媽做亞媽。

媽字系有**媽**、**媽媽**（粵拼：maa1\*4 maa1）、**老媽子**、**媽子**、**老媽媽**、「孖打」、「媽打」。母字系有**老母**（文讀：lou5 mou5；白讀：lou5 mou5\*2）、**家母**，區別用法有**生母**、**養母**、**代母**、**後母**、**繼母**，其他類似亞媽，如伯母、嬸母、亞母，都係母字旁及。**娘**，現今較少用來叫亞媽，鄉音或者有，文學有用**娘**同**娘親**，其他類似亞媽，如伯娘、三娘嘅，有時娘要升調。

香港受英文影響，英文亞媽叫mother，所以有人就叫**媽打**。英文變體mummy，變體mum、mammy或者mommy，亦變成**媽咪**（粵拼：maa1 mi4）呢個叫法。

**亞媽**個「亞」，係冇歧異嘅廣東話起首音寫法。古代慣以阿字寫起首音，然而其嘅廣東音已演化「粵拼：o1」，如喺「阿彌陀佛」、「阿膠」入面嘅噉。近世受北方話影響，亦有人寫「阿」，故「阿媽」變返常見。

來源
--

唔理係媽定係母（古代媽同母都係ma），都好可能係蘇蝦學出聲嘅頭嗰幾種聲。因為咁就畀大人當係叫阿媽嘅。爸（pa），爹（te）都係有異曲同工之妙。所以有啲話同廣東話唔同，阿爸阿媽會掉轉來叫。

定義
--

**阿媽**係雌性，係仔女對由肚裏面生佢哋出嚟嘅人嘅稱呼。不過有時候，就算唔係由呢個人親自生出嚟，但係呢個人獻出咗養育之恩，咁被佢養育嘅人都可以叫佢做**媽媽**。

如果親生阿媽離咗世或者離咗婚而唔再同爸爸一齊，但係爸爸就娶咗另一個女人，咁呢個女人就會成為啲仔女嘅「**繼母**」（俗稱「**後母**」或者「**後底乸**」）。

母愛
--

母愛係指阿媽對子女嘅愛。所以話阿媽係最偉大嘅人亦絕大部份嘅人都會贊同，因為除咗以上講嘅之外，有啲媽媽為咗仔女，重會不惜犧牲自己，甚至獻出性命嚟作出保護；以上呢啲行為就稱之為「**母愛**」。

有好多電視或者電影都會用母愛嚟做橋段，就好似香港有一套同系列嘅電影，佢哋分別係喺1985年出品嘅《法外情》、1988年嘅《法內情》同埋1989年嘅《法內情大結局》，呢系列嘅戲充份咁刻劃出媽媽對個仔無私嘅愛，係十分之感人肺腑嘅經典電影。套戲係由葉德嫻飾演阿媽，而劉德華就飾演做律師嘅仔。

另外，美國人安娜查維斯兩母女，一直咁推崇阿媽對仔女嘅母愛，要定下母親節。個女響阿媽死咗之後兩年，就將1907年5月12號佢阿媽死忌做母親節。最後美國1914年開始將每年5月第二個星期日定為「**母親節**」。而呢個習俗就推廣到世界各地。

另類用法
----

人類對於一個有感情嘅地方或者有感情嘅事物，甚至敬拜嘅神靈等等，都可以用母親嘅名號嚟稱呼，好似：

* **母地**：即係**家鄉**（英文係 *Motherland*），存在咗孕育之恩嘅情感。
* **聖母瑪莉亞**：天主教及基督教嘅聖經入面講，經聖靈欽點而生出神之子耶穌（*Jesus Christ*）嘅女人。因為天主教徒信佢係由古到今唯一完全冇原罪嘅人，於是成為咗**世人之母**。
* **皇母娘娘**：又叫**天后娘娘**，道教裏面嘅神靈，係喺天界上面玉皇大帝身邊嘅皇后。
* **母校**：即係就讀過嘅學校。
* **母會**：通常係用嚟講運動員出身嘅屬會。
* **母公司**：通常係指總公司。
* **外母**或**外母毑**：話係另類係因為佢唔屬於一個人本身嘅直系親屬，亦都冇養育之恩，但係又好有親戚關係；佢就係一個男人對佢老婆嘅阿媽嘅稱呼。至於一個男人對佢嘅外母有冇感情就好個別，冇得深入討論；但係根據「愛屋及烏」嘅道理，唯有計佢係有感情嘅對象。
* 風月場所入面負責管其他女職員嘅，叫**媽媽生**（粵拼：maa1 maa1\*4 saang1\*4）或「媽咪」（粵拼：maa1 mi4）。

做錯嘢或者見到啲嘢而驚嘆、或者感嘆話覺得唔抵、唔忿氣，好多時會搬阿媽出嚟作為感嘆。例如以標準官話做母語嘅中國北方人好興喺感嘆時大叫：「我的媽呀！」或者「媽的！」，又或者可以睇睇意大利文入邊嘅 **mamma mia!**（大致似粵語：媽媽咪mi1呀！）—字面解都係指「我阿媽呀！」嘅意思，都係用嚟喺感嘆或者受挫折嗰陣嗌嘅。

各種語言嘅粗口，包括粵語粗口，都好興搬人哋阿媽出嚟鬧同侮辱，好似屌你老母。

形容粗俗嘅鬧交或埋怨，尤其是用到以上用語時，會講**媽媽聲**。

**水母**（又叫「白蚱」）並唔屬於**阿媽**呢個欄目嘅，而係一種無脊椎嘅水中軟體生物。

睇埋
--

* 母語

註
-

1. ↑  【Tones of the Mandarin Dialect are Given in English and Chinese】（英語官話合講）用過。
2. ↑  電視劇季節用過。

攷
-

1. ↑  【Tones of the Mandarin Dialect are Given in English and Chinese】．五倫．四十七
2. ↑  *apps.itsc.cuhk.edu.hk*. 喺2021-06-14搵到. `{{cite web}}`: Missing or empty `|title=` (help)
3. ↑  *apps.itsc.cuhk.edu.hk*. 喺2021-06-14搵到. `{{cite web}}`: Missing or empty `|title=` (help)
4. ↑  Mamma mia!. *Merriam-Webster*.
5. ↑  *apps.itsc.cuhk.edu.hk*. 喺2021-06-14搵到. `{{cite web}}`: Missing or empty `|title=` (help)
現代考古學同歷史學背景嘅近東  近東
**近東**（粵拼：kan5/gan6 dung1）係一個大約位於地中海東部嘅地區，通常包括新月沃土同安那托利亞地區，而有時亦會包括阿拉伯半島南部、北非部分地區、波斯地區、甚至阿富汗。

名
-

呢個名係嚟自歐洲人嘅角度，因爲相對於歐洲係喺東面，但係又冇遠東咁遠，所以就係"近東"。原本呢個名喺歷史上，主要係歐洲人描述鄂圖曼帝國範圍嘅方法，但係自從滅國之後，就冇咗好指定嘅邊界，所以依家嘅範圍都因人而異。今時今日，"近東"同"中東"通常都互相通用 。

地理定義
----

根據國家地理學會嘅定義，中東同近東係等同，而"一般都被認爲包括阿拉伯半島國家、塞浦路斯、埃及、伊拉克（包括佢嘅庫爾德斯坦地區）、伊朗、以色列、約旦、黎巴嫩、巴勒斯坦、敘利亞、同土耳其"。聯合國食物同農業組織（FAO）嘅定義好相似，唯一分別就係計埋阿富汗。

根據《大英百科全書》，「近東」喺一般嚟講，包括亞美尼亞、巴林、塞浦路斯、埃及、以色列、約旦、科威特、黎巴嫩、阿曼、卡達、敘利亞、阿聯酋同也門，巴勒斯坦、伊朗、伊拉克、沙地阿剌伯、利比亞、同埋蘇丹、敘利亞、土耳其等等嘅國家。

### 巴爾幹半島

打咗巴爾幹戰爭同第一次世界大戰之後，啲人唔將巴爾幹講成近東，而係講成「東南歐」或「南歐」。雖然第二次世界大戰之後逐漸俾「中東」頂住檔，但兩個名一直喺度用緊。

註
-



維基辭典有呢個詞嘅解釋：  
**近東**

1. ↑  "Are the Middle East and the Near East the Same Thing?". *Britannica.com*. 喺2024-01-02搵到.
2. ↑  "Middle East, Near East". *Style Guide*. 國家地理學會. 原著喺2020年5月23號歸檔. 喺2024年3月7號搵到.
3. ↑  "The Near East", *FAO*, UN.
4. ↑  "Near East", *Encyclopaedia Britannica*.
| How to read a taxoboxHow to read a taxobox**薯仔** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 茄目 Solanales |
|
|
|
|
|
|
|
|
| 科 | 茄科 Solanaceae |
|
|
|
|
|
| 屬 | 茄屬 *Solanum* |
|
|
|
|
|
|
|
| 種 | **薯仔 *S. tuberosum*** |
|

 |
|
| 二元學名 |
| ***Solanum tuberosum***L. |
|
|
|
|
|
|
|
|
|
|
|
|
|
|
|

**薯仔**（粵拼：syu4 zai2；學名：*Solanum tuberosum*），係茄科茄屬一種多年生嘅草本植物。原產地喺祕魯同玻利維亞嘅安第斯山脈，而家喺全球各地都可以搵到。佢既係安第斯文化嘅一部份，又有「萬能作物」同「第三麵包」嘅名。

名
-

薯仔有好多個名，除咗粵語常用嘅「薯仔」之外，中華地方常用嘅名包括「馬鈴薯」、「洋芋」、「土豆」等等。

史
-

薯仔原本產自南美洲，係響16世紀由歐洲人將佢哋帶返歐洲。幾百年嚟薯仔係歐洲人嘅主要糧食。19世紀喺愛爾蘭薯仔田大失收，就餓死咗好多人。

薯仔大概響17世紀先至傳入中國，一般都係響內陸地區培植。薯仔響中國主要係做餸，唔當係主糧。

形態
--

呢種植物嘅莖係帶三角形嘅有毛品種；地下塊莖有圓形、卵形和橢圓形；外皮有紅色、黃色、白色同紫色；樹葉係互生、奇數羽狀複葉；花有白、紫、粉紅、紅等色。

適應環境
----

呢種植物鍾意喺比較凍同乾燥嘅天氣嗰度生，但佢唔禁強光同高溫天氣。

用途
--

薯仔含有大量嘅碳水化合物，同時重含有蛋白質、礦物質、維他命等等，而營養價值係胡蘿蔔嘅2倍、大白菜嘅3倍，番茄嘅4倍，尤其係維他命C比較多。既可以當做主糧，又可以當做蔬菜食用。但人通常食嘅係塊莖，而唔係佢嘅根。另外，薯仔重可以用嚟整澱粉、酒精、糊精、葡萄糖；甚至可以整橡膠、電影菲林、人造絲、香水等好多種工業品。

品種
--

馬鈴薯喺原產地就有幾百個品種，喺世界各地又不斷咁培養新品種，所以目前全世界就有幾千個品種，有含澱粉比例較高嘅，有適合作為主食嘅，亦都有適合作為蔬菜食用嘅。

種植同食用注意事項
---------

呢種植物雖然有好多營養價值，但唔係諗住做乜就做乜：

1. 如估佢嘅塊狀根發咗芽之後唔食得，因為佢出有毒嘅龍葵素。
2. 佢嘅皮有葉綠素，長時間俾太陽猛咁曬會影響品質。
3. 唔可以喺高溫時節種，因為會感染病毒而退化。

文化
--

* 蕃茄薯仔湯（粵菜入面成日煲嘅家常湯）

相
-

* 成棵薯仔成棵薯仔
* 薯仔葉薯仔葉
* 薯仔塊莖薯仔塊莖
* 薯仔發芽薯仔發芽
* 薯仔花薯仔花
* 薯仔果薯仔果
* 炸薯條炸薯條
* 炸薯片炸薯片
* 薯茸薯茸
* 焗薯焗薯

註
-

1. ↑  發芽馬鈴薯中毒 互聯網檔案館嘅歸檔，歸檔日期2015年8月11號，. 醫學百科
2. ↑  发芽的马铃薯能吃吗？ 蝌蚪五线谱
3. ↑  保水剂与钾肥对旱地马铃薯产量和叶绿素荧光动力学参数的影响 生态学杂志
4. ↑  马铃薯品种退化原因及防止措施（2014.03） 庆阳市科学技术局
5. ↑  马铃薯退化的原因及防止方法 重庆市农学会

出面網頁
----


維基同享有多媒體嘅嘢：  
 **Solanum tuberosum**

* 馬鈴薯 Malingshu—藥用植物圖像數據庫（香港浸會大學中醫藥學院）（繁體中文）（英文）
* 马铃薯 39健康
* 马铃薯 A+医学百科
* 马铃薯的热量和减肥功效 薄荷网
* 马铃薯 三九养生堂
Southwell 大教堂

**大教堂**（英文：**Minster**）係對英格蘭特定教堂嘅尊稱，最出名嘅大教堂係約克郡嘅約克大教堂（英文：York Minster）（York Minster）、倫敦嘅西敏寺、諾定咸郡嘅Southwell大教堂。

「大教堂」呢個詞第一次出現係喺7世紀嘅皇家基金會憲章嗰度，當時佢指嘅係任何一齊生活嘅神職人員住嘅地方，特許狀（英文：Charter charter）俾咗佢哋維持日常祈禱辦公室嘅義務。牧師喺10世紀嘅英格蘭廣泛存在，但係隨住11世紀引入教區同教區教堂嘅制度之後，牧師嘅重要性下降咗。喺中世紀後期既英格蘭，「大教堂」呢個詞繼續作為尊嚴嘅銜頭，例如座堂、修道院、學院教堂（英文：Collegiate church）同教區教堂（英文：Parish church），呢啲教堂都源於盎格魯-撒遜。

依家，大教堂普遍係指「任何大型或者係重要嘅教堂，尤其是學院教堂或者座堂教堂」。 到咗21世紀，英國聖公會通過授予大教堂地位俾某啲教區教堂嚟升格佢哋。最近一次大教堂地位晉升係喺2022年3月13號，森麻實郡陶頓鎮嘅抹大拉聖瑪麗教堂，升格做陶頓大教堂，目前英國大教堂既總數有31間。

攷
-

1. ↑  "Minster". Oxford English Dictionary Online. 原著喺2006-06-25歸檔. 喺2009-02-16搵到.
2. ↑  "St Mary's becoming a Minster church". *St Mary Magdalene Church* (英文). 2022-02-05. 喺2022-04-21搵到.
「Meme」跳轉嚟呢度。要睇專輯，請去「**Meme (曾樂彤EP)** 」。

 **迷因**（粵拼：mai4 jan1）
（英文：**meme**，/**[invalid input: 'icon']**miːm/，粵拼：mim1），又嗌 **模因**（粵拼：mou4 jan1）
、  **媒因**（粵拼：mui4 jan1）
，係文化資訊傳承嘅一樣嘢。模因呢個字係喺1976年，由道金斯喺《自私的基因》呢本書入面創造嘅，原指喺某個文化入面，從一個人傳播到另一個人嘅想法、行為、風格或者用法。後來畀人用咗來代表一樣好搞笑、好受歡迎嘅嘢（例如一啲加咗某啲字幕嘅相）或者一個喺網路上畀好多人轉載嘅嘢。

模因包含好多嘢，可以有宗教、謠言、新聞、習俗甚至係口號、諺語、用語、用字、網路潮文等。

例子
--

* Pepe蛙
* 彩虹貓
* 成功細路
* Yee
* 網絡上嘅Meme
* 莊先拿

睇埋
--

* 橋段
* 概念混成
* 基因
* 民間故事

攷
-

1. 1 2 3  matrix (2009-12-22). 〈音樂的自然選擇〉. 原著喺2013-11-01歸檔. 喺2009-12-22搵到.
2. ↑  "meme Meaning in the Cambridge English Dictionary". *Cambridge Dictionary* (英文).
3. ↑  "meme noun". *Oxford Learner's Dictionaries* (英文).
4. ↑  周慶華 (2010年4月). 《反全球化的新語境》. 秀威出版(秀威資訊). ISBN 9789862214220.
5. ↑  周慶華 (2011年7月). 《後全球化時代的語文教育》. 國立臺東大學(秀威代理). ISBN 9789860281989.

|  |  |
| --- | --- |
| 權威控制 | 
* LCCN: sh96011227
* GND: 4193425-8
* NKC: ph137461

 |
**拉里**（普通話譯做**賴瑞**）（英語文：Larry，2007年1月—）係一隻黑白色的虎斑貓。現任英國內閣辦公室首席捕鼠大臣，喺2011年2月15號開始做。而家住喺唐寧街10號。

生平經歷
----

拉里喺唐寧街10號門外
拉里本來係一隻流浪貓，被巴特西貓狗之家收流。

拉里喺2011年被當時英國首相卡梅倫領養，入駐唐寧街10號，2月15號就任英國內閣辦公室首席捕鼠大臣。當時唐寧街嘅發言人話佢「擅於捉老鼠」。喺2012年，巴特西貓狗之家話因為拉里極為受大眾歡迎，領養貓嘅人上升咗15%。

冇耐之後，有傳聞話拉里係一隻走失咗嘅家貓，佢嘅前主人想揾番佢。但後來被證實只係新聞炒作。

喺2011年4月22號，拉里成功捉到第一隻老鼠。

喺2016年，首相卡梅倫喺最後一次首相嘅問題時話佢唔會帶走拉里，因為拉里唔係佢個人財產，而係公務員。拉里到而家約翰遜都喺唐寧街10號。

職責
--

根據英國政府網站，拉里職責係迎接來賓、檢查唐寧街10號嘅安全、測試古董家具用嚟睡眠嘅品質同埋捉老鼠（捉老鼠仍然策劃緊）。

同其他人嘅關係
-------

英國首相卡梅倫向美國總統奧巴馬介紹拉里
卡梅倫話拉里同男人相處時比較緊張，話可能同佢過往經歷有關，但係好鍾意美國總統奧巴馬。

2019年6月，美國總統特朗普喺離開唐寧街官邸嘅時候，拉里走咗落特朗普嘅專車車底避雨，唔肯出嚟，延遲特朗普訪英嘅行程。

同其他動物嘅關係
--------

拉里喺2012年7月同財政大臣嘅貓弗蕾亞爆發激烈衝突，最後駐守唐寧街嘅警察調停，在場嘅人普遍應為衝突中弗蕾亞打贏拉里。

2014年，財政大臣歐思邦養咗隻新嘅狗，傳聞話狗同埋弗蕾亞同拉里和睦共處。

2016年4月，一隻黑白雙色嘅貓帕默斯頓成為外交部嘅捕鼠大臣，拉里同佢成日發生衝突。2016年7月帕默斯頓偷入唐寧街10號，最後被保安壓送出去。2016年8月，拉里同埋帕默斯爆發「最大嘅衝突」，拉里嘅頸圈甩咗，帕默斯頓嘅耳仔亦有受傷。專家奎蘭認為呢兩隻貓之所以打交係因為爭地盤。

2020年12月，拉里喺唐寧街10號門外襲擊一隻鳩鴿，鳩鴿最後成功飛走。

活動空間
----

2011年，拉里因為甩毛，搞到卡梅倫嘅衫好多貓毛，所以被禁止進入首相官邸。

批評
--

拉里多次被人話懶，2012年嘅時候，卡梅倫見辦工室入邊有隻老鼠，但係拉里瞓着咗，叫醒佢之後繼續原地攤喺度唔捉老鼠。

參考
--

1. ↑  "History of 10 Downing Street - GOV.UK". *www.gov.uk* (英文). 喺2022-04-19搵到.
2. ↑  "Police called to break up violent cat fight in Downing Street". *www.telegraph.co.uk*. 喺2022-04-19搵到.
3. ↑  Elvin, Sian (2020-12-24). "Brexit tensions turn deadly as Larry the cat tries to kill pigeon". *Metro* (英文). 喺2022-04-19搵到.
4. ↑  Scott, Lauren (January 22, 2017). "A softer side of government: How Larry the cat became a purr-fect political companion on Downing Street". *CBC*.`{{cite web}}`: CS1 maint: url-status (link)
大澳新基大橋，兩岸搭晒棚屋
**大澳**響香港新界大嶼山西部，係香港剩低最出名嘅漁村；條村一部分響大澳島上。因為大澳嘅水鄉風情好特別，所以有花名「**香港威尼斯**」。

而大嶼山個英文名Lantau，就係由南大澳個名而來。

地理
--

大澳喺香港最西部，大嶼山西陲北岸，一條水道向西、北岔開，大澳島就係響岔流上面。大澳地形好特別，大部分響河岸上面，靠兩條行人橋連埋。島上對住南中國海嘅西、北部無人住。

西面係珠江口，同澳門隔海相對，相距26公里。

歷史
--

大澳附近嘅考古遺址──鹽田遺址，可以追溯到石器時代；但係固定又查到嘅人類部落就只有三個世紀嘅歷史。以下係證實唔到嘅傳聞：第一、大澳係好多走私同海盜行動嘅基地；第二、涌口可以防禦到暴風雨；第三、呢道有一個好隱蔽嘅地方。響附近，分流有條要塞響1729年就起好，用嚟保衛珠江嘅航運。走私槍、煙葉同毒品，以至偷運人蛇出入中國大陸，呢啲非法行動家下周不時重見到。

16世紀，佛朗機人（即係而家嘅葡萄牙人）嚟到中國南部沿海，曾經佔領過大澳一帶起補給據點，後嚟響屯門一帶俾明朝軍隊打走咗。呢件事歷史叫做屯門海戰。當時嘅據點，居民叫佢做「**番鬼塘**」，一直叫到而家。

英國人嚟香港時，大澳叫做蜑家村。國共內戰同戰後，大澳做咗中國大陸走難來香港嘅人嘅重要落腳點。移民裏面，漢族通常會留響大澳。唔單只咁，大澳都吸引咗香港嘅其他民系，好似鶴佬人同埋客家，佢哋都響度住落嚟。

後來，大澳嘅漁業越做越唔掂，村民淨係靠打魚都好難搵食，於是轉行做海產加工。大澳之所以出名都係因為咁。島上面只係剩低一間公立學校教緊書，好多後生仔大個咗都走晒。

2000年7月2號，有場大火燒咗大澳沙仔面90幾間棚屋，對漁區嚟講好大件事。有關方面[邊個？ ]盡力執返靚大澳，但係現家剩低落嚟好多係臨時營房同埋熔熔爛爛嘅棚屋。

特色
--

大澳有名佢叫「**香港威尼斯**」。大澳響離島上面，離嘈雜嘅市區好遠，冇點俾都市化影響，所以重保留咗早期香港嘅漁村風貌。大澳風景好靚，水道上面嘅高架屋──棚屋，就係漁民嘅屋企。河、涌好有秩序咁穿插響一排排嘅古老棚屋建築群裏面，烘托出一種好特別嘅漁鄉風情。

大澳傳統嘅鹹魚、蝦醬同魚肚好出名。嚟到大澳，遊客會聞到好大浸嘅海水味。

大澳同大嶼山本島之間曾經起過橫水渡，亦都係大澳嘅特色之一，但係而家已經淘汰咗。

旅遊
--

大澳嘅紅樹林，圖片左邊係大澳龍巖寺
File:大澳橫水渡 WKYP 19620429.png1962年4月《華僑日報》報導大澳橫水渡
大澳係香港人同外地遊客嘅旅遊熱點。水道上面嘅棚屋，滲透住一種漁村氣息。

舊時啲人靠橫水渡來往兩岸。大澳橫水渡原先係人撐嘅艇仔，後來改成纜索渡船，由一班女人拉艇。幾受遊客歡迎。而家已經俾鋼造嘅橫水橋取代。

大澳產好多特色嘢，譬如鹹魚、茶果、蝦醬同魚肚。舖頭同中心大街兩邊都有得賣，好多遊客買來做手信。

幾十蚊就租到架細船，村民會揸架船帶遊客喺水道上面穿插，同埋去大海游覽下。為咗睇中華白海豚，好多遊客都會去大澳體驗下水鄉嘅旅程。船一去到大海，因為好近珠江，所以遊客嘅手機可以接收到中國大陸嘅訊號。

遊客重可以欣賞嗰度嘅自然風貌，大澳響鹹淡水交界嘅位置，所以附近有好多紅樹林。唔單只咁，重吸引咗唔少招潮蟹響呢帶生活。

學校
--

* 基督教宣道會大澳幼稚園
* 佛教張梅桂幼稚園

* 中華基督教會大澳小學
* 佛教筏可紀念中學

* 香港少林武術文化中心，響大澳公立學校舊址開辦
* 永助學校（小學，收唔夠學生而響2003年8月31號執咗）

交通
--

去大澳可以搭呢啲地方嘅巴士（新大嶼山巴士）：

* 梅窩（路線：1，N1）
* 東涌（路線：11）
* 昂平（路線：21）

大澳有渡輪碼頭，響大澳巴士站附近。碼頭日日都開，開去大澳嘅航線有呢啲：

* 屯門
* 東涌
* 沙螺灣
* 大澳

宣傳
--

大澳個名，成日登響本地同外地嘅電視旅遊特輯，同埋報章、雜誌嘅旅遊版或者副刊。

香港嘅無綫電視去大澳拍過齣劇叫《大澳的天空》，吳啟華、陳松伶、元華同陳妙瑛做嘅，響1998年2月9號首播。

參考
--

1. ↑  S. Wells Williams (1856). *A Chinese Commercial Guide* (第4版). Canton: The Office of the Chinese Repository.

睇埋
--

* 香港嘅島
* 香港鄉村一覽

出面網頁
----


維基同享有多媒體嘅嘢：  
**大澳**

* 《經濟學人‧大澳》 （英文）
* 大澳相片 （英文）
* 大澳相片
* 大澳船隻碇泊保護區
	+ （香港繁體）
	+ （大陸簡體）
* 大澳文化工作室
* 文化生態旅遊導賞團

座標: 22°15′16″N 113°51′50″E﻿ / ﻿22.2544°N 113.864°E﻿ / 22.2544; 113.864
黃宜坳全景
**黃宜坳**（英文：**Wong Yi Au**，舊**Wong Ye Au**），又寫**黃宜凹**（凹讀坳），係香港一坳，亦係村。佢喺大埔墟同大埔滘之間，喺元洲仔以西一個山腰度，有大埔公路（元洲仔段）可達。

而黃宜坳又分爲上下。**上黃宜坳**（英文Sheung Wong Yi Au，舊Sheung Wong Ye Au），又寫做**上黃宜凹**，喺南便，地勢高啲。**下黃宜坳**（英文：Ha Wong Yi Au，舊Ha Wong Ye Au），又寫**下黃宜凹**，喺北面，地勢低啲。而坳東一帶，谷到海，舊時唔少係村民嘅地，所以都叫黃宜坳。

村歸翕和鄉，屬大埔鄉事委員會。

地理
--

黃宜坳喺草山以北，其中一山脊末端。脊喺大埔河同大埔海之間，脊向北近尾有座山，高二百八十幾米。脊再向北行，近𡰪位處有幾個山頭，山頭之間嘅凹位，即係坳，就係黃宜坳。南面，高啲嗰個坳，就叫上黃宜坳，而北面，低啲嗰個，就叫下黃宜坳。坳東對住大埔海，坳西對住大埔河。坳東谷地，係居民嘅地，有幾條涌流入大埔海，之不過家下起得多屋，都變成暗渠，涌流面目全非。黃宜坳東谷底，舊時係岸，臨大埔海，對住元洲仔，同大埔河匯合，之不過，呢帶都填晒海，變成大馬路。

下黃宜坳嘅西北面，係運頭塘，西面係山塘。上黃宜坳嘅西面係荔枝山。

村
-

上下兩坳都各自有村，叫**上黃宜坳村**同**下黃宜坳村**，而下黃宜坳村比較發達，就咁叫**黃宜坳村**。兩村都係大清時，英國未租借新界就有，都係陳氏。上下黃宜坳都喺坳嘅東面，對住大埔海。除咗舊村之外，有啲村地賣咗畀地產商起屋，所以呢帶有**皇悅居**（Marvelous Villa）、**雍宜小築**（Chateau De Mansion）、**雍怡雅苑**（Chateau Royale）、**御弘居**（Riverain Bayside）。

另外大埔公路以東，近火車路有**美援新村**（C.A.R.E. New Village或者CARE Village），係條漁民村，由美國經援會所建。村民原本都係漁民，喺1960年代中到1970年代，佢哋住嘅船艇，打風打壞咗，所以就搬入村。村有屋約莫百一間，住咗八百人左右，而每間屋約二百到四百平方呎。村由大埔漁民改善生活有限責任合作社負責。村地係香港政府批畀合作社用，按土地牌照方式。

特別嘅屋
----

白屋
下黃宜坳村北面𡰪𡰪，有間**白屋**，叫**崇德家福軒**（Zonta White House），係香港家庭福利會嘅家庭退修中心。

路
-

黃宜坳有大埔公路，係出入呢帶嘅主要通道，有啲巴士小巴經呢度。山腳有九廣鐵路（港鐵東鐵綫）嘅火車路，同埋吐露港公路。之不過公路同火車路同民居分隔，車唔會停黃宜坳上落。

而大埔公路入村，有黃宜坳路同雍宜路。

學校
--

黃宜坳得間中學，叫靈糧堂劉梅軒中學，喺雍宜路盡頭，雍宜雅園側邊。

註
-

1. ↑  〈立法會第二題附件〉.
2. ↑  〈立法會第二題附件〉.
**鬼三二一**（粵拼：gwai2 saam1 ji6 jat1，又叫 **鬥大**（粵拼：dau3 daai6）
）係嶺南地區流行嘅一種啤牌玩法。規則同鋤大弟類似，主要唔同係有鬼牌，而且除咗鬼牌之外剩低嘅牌係3最大而唔係2。遊戲開始之前洗牌，之後將牌平均派畀各玩家。最先打嗮手上嘅牌為贏家。

基本大細規則
------

彩色嘅大鬼最大，之後到細鬼，之後3>2（即係弟）> A（即係煙） > K > Q > J > 10 > 9 > ...... > 4，花色方面同鋤大弟一樣，葵扇♠ > 紅心♥ > 梅花♣ > 階磚♦。兩張牌先比字嘅大細，如果字一樣先至比花色。除咗鬼之外，最大係葵扇3，最細係階磚4。

出牌次序
----

玩家一般圍成圈，按順時針或者逆時針次序出牌。第一輪通常係攞階磚4嘅玩家出先，有啲規則要求嗰個玩家一定要先出階磚4或者含有階磚4嘅啤牌組合。如果之前已經打過一局，亦有可能係上一局贏咗嗰個出先。第一個玩家可以決定出單張牌，或者兩到五張牌嘅啤牌組合，之後下一個玩家可以選擇叫「大」跳過自己嗰輪，亦可以跟住出牌。如果跟住出，張數應該同上一個玩家出嘅一樣，而且大細方面要壓過佢。噉樣一路落去直到一個玩家出嘅牌無人壓得過為止，之後佢就可以開始新一輪，決定自己出乜牌，一路落去直到有人打嗮手上嘅牌為止。

啤牌組合
----

* 五張：同花順>四條>葫蘆>花>順seon6\*2
* 三張：三條
* 兩張：一對

兩隻鬼牌可以組成一對，但係除此之外鬼牌唔可以砌成其它啤牌組合。同類啤牌組合嘅大細順序（比如兩個花之間嘅順序）可以有唔同規定，通常喺開始玩之前協商好。

變化
--

通常鬥大要至少三個人玩，但係亦有適合兩個人玩嘅變化玩法。

開始之前，啲牌先唔派嗮，而係每人派指定張數（通常係五張或者十張），每一輪壓到對方無牌出嘅玩家可以由剩低嘅牌堆道摸牌，將手牌補充到指定張數，之後另一個玩家跟住摸牌將手牌補充到指定張數。喺全部牌摸完嘅前提下，最先打完手上牌嘅係贏家。其它規則唔變。

註
-

* 點指兵兵，入面提到「鬼三二一」嘅玩法。
**林繼賢**（John Lam，1959年－）係香港首位被稱為小丑藝術家嘅義工。佢係天主教徒，結咗婚，有一仔一女。

生平
--

林繼賢祖籍廣東（但佢話過自己係水上人），細個喺新界住同埋讀小學，阿爸係公務員。1973年經小學升中試被派到黃大仙嘅中華基督教會扶輪職業先修學校（家下嘅中華基督教會扶輪中學）。1974年學校由東頭邨借用嘅基協實用中學搬到樂富龍翔道157號，佢亦跟隨到新校址上堂，至1976年中三完成電工專科畢業，係該校第二屆傑出校友。

畢業後加入荃灣嘅南海紗廠（而家嘅麗城花園即九咪半舊址），並參加工業學院嘅技工學徒計劃。1970年代尾結婚並加入政府機電署工作，長期喺香港太空館同紅磡體育館度做。

表演生涯
----

林繼賢讀中學嗰時，表演天分已經表露無遺，參加咗話劇表演。熱心助人，班嘅同學同埋老師都好鍾意佢，而且，係全校都識嘅紅學生。

工作後仍然以佢嘅專長：電器維修協助有須要人士，但因為要長期輪班工作，冇辦法正規進修。到1999年終於響上級支援協助下，開始讀專業文憑，為晉升做準備。只係響2003年SARS後政府為咗減少支出，推出自願退休計劃。2004年林繼賢參加咗呢個計劃，離開工作24年嘅工作崗位，全身投入佢嘅小丑義工生涯。其實喺之前，佢已經自學小丑表演協助有需要人士，其中以林建明（大姐明）創立嘅「心晴行動」為代表。

近年嘅小丑表演教育：2005年為香港金鐘青年獅子會為國際獅子總會港澳 303 區青年獅子會之屬會嘅《小丑義工兵團》導師 。2007年為法住文化書院「茶禪」系列，組織同埋主講「小丑、魔術與生命的空間」。2010年參加香港中文大學教育學院教育學士課程教育沙龍「開心教．快樂學」嘅導師 。

林繼賢除咗自學小丑表現藝術，響全港各地組織小丑義工隊外，重響大學（例如嶺南大學、香港中文大學）同埋大專組織教授小丑表演技術，因此被稱為小丑藝術家，有別於坊間嘅小丑表演者。

參考
--

1. ↑  〈青。專題〉. 原著喺2012年10月19號歸檔. 喺2011年12月24號搵到.
2. ↑  〈小丑叔叔林繼賢 喜樂生命傳愛心〉. 原著喺2016年3月4號歸檔. 喺2012年12月23號搵到.
3. ↑  〈金巴崙長老會耀道中學：人物專訪〉 (PDF). 原著 (PDF)喺2013年10月20號歸檔. 喺2011年12月24號搵到.
4. ↑  〈「小丑義工兵團」〉. 原著喺2020年5月1號歸檔. 喺2011年12月24號搵到.
5. ↑  〈「法住文化書院 週六「茶禪」」〉. 原著喺2013年10月22號歸檔. 喺2011年12月24號搵到.
6. ↑  教育沙龍
**國際金融中心遺址**，或者叫**亞洲金融中心遺址**，喺中國內地同香港嘅網絡流行語。呢個流行語，喺用𠷴諷刺香港作為國際金融中心嘅地位每況越下。

背景資料
----

香港喺世界上嘅一個國際金融中心，喺全球金融中心指數等排名中，長年排行頭5名。不過，近年因為連串的政治風波、外交風波，因而受到美國等國際大國制裁，加上香港喺電子支付普及嘅程度，亦遠較中國內地低，同埋，香港的金融指數喺近年大幅下滑 (例如由2018年33484點高位跌到2023年12月的16327點) 下，香港國際金融中心地位開始受到很多網民質疑，認為香港已經發展到由昔日嘅國際金融中心，變成一個國際金融中心遺址。

各界看法
----

### 香港特區政府

香港特區政府當然反駁國際金融中心遺址呢個講法，認為喺站不住腳嘅。港府認為，香港金融市場根基仍然穩固，韌性十足。財經事務及庫務局局長許正宇在其網誌上以「久經歷練的國際金融中心」做標題發表文章，話由現實數據客觀嚟睇，香港金融市場具備「國際性」、「綜合性」及「增長性」嘅特點，變成「國際金融中心遺址」嘅說法喺完全站不住腳。

### 商界

商界方面，中原地產創辦人施永青就認為，現實嘅發展的確存在這樣趨向嘅可能性，香港人和香港政府要設法挽回，否則會成真。現家需要須爭取更多歐美資金返港。

紀惠集團副主席及行政總裁湯文亮認為，香港變國際金融中心「遺址」，代表咗國家富強，香港可以功成身退。

參考
--

1. ↑  〈「國際金融中心遺址」說法從何而來？小紅書現打卡潮 大V嘲「短短幾年滄海變桑田」〉. 星島日報.
2. ↑  〈電子支付大落後 智慧城市徒自吹〉. 東方日報.
3. ↑  〈港昔創八達通領先全球 今數碼金融落後世界〉. 文匯報.
4. ↑  〈香港的Fintech到底落後了幾多？金融科技實現無現金社會、開創各種交易服務〉. HK Jobs DB.
5. ↑  〈【財經拆局】香港離「金融中心遺址」還遠嗎？ 官員理應心知肚明〉. rfa.
6. ↑  〈我們離「金融中心遺址」有多遠？〉. Mingpao.
7. ↑  〈許正宇：香港變成「國際金融中心遺址」說法完全站不住腳〉. etnet.
8. ↑  〈香港被揶揄成「國際金融中心遺址」 官員反駁〉. 中央社.
9. ↑  〈有內地網民指本港成「國際金融中心遺址」 陳茂波稱優勢無可比擬〉. TVB.
10. ↑  〈施永青:國際金融中心遺址戲言或一語成讖，須爭歐美資金返港〉. etnet.
11. ↑  〈施永青：港可能淪為「國際金融中心遺址」　須爭取歐美資金重臨〉. HK01.
12. ↑  〈香港變國際金融中心「遺址」，代表國家富強〉. etnet.

參見
--

* 恒生指數
唔好同梁思齊或伍思齊搞亂。

**陳思齊**（**Chan Sze Tsai, Casper**，1982年5月11號—），原名**陳凱怡**，以前係無綫電視藝員，依家係香港電視網絡經理人合約女藝員。佢喺寶覺小學同寶血女子中學畢業，其後喺香港專業教育學院修讀旅遊文憑，2000年參加香港小姐。參選期間，被傳媒封為備受睇好能入三甲嘅熱門佳麗。喺準決賽獲得完美肌膚大獎並晉身決賽前十二名，但最後大熱倒灶五甲不入。其後簽約無綫電視，正式成為藝員，曾經主持兒童節目、旅遊節目、綜藝資訊節目同演出多部電視劇，除此之外更為多個商場宣傳活動擔任司儀工作，並且於2003年獲委任為TVB兒童節大使及K-100新人類。

佢近期喺劇集《學警雄心》及《我的野蠻奶奶》中有突出嘅表現。2006年拍攝多部電視劇有《學警出更》、《搜神傳》、《迎妻接福》及主持綜藝資訊節目《人傑地靈》等，當中以《迎妻接福》中飾演嘅傻妹角色最令人印象深刻。近期作品有《碧血鹽梟》、《有營煮婦》同埋《公主嫁到》。

演出
--

 呢個表唔完整，歡迎**加料**。
### 電視劇（ViuTV）

* 2022年：《冥冥之中》 飾演 詠賢
* 2024年：《飛黃騰達》 飾演 菜姐

### 網絡電視劇

* 2018年：《蝕日風暴》 飾演 Jennifer

連出去
---

* 香港電視 HKTV
* 陳思齊-我的藝術家官方空間（Blog）
* 思齊casper嘅新浪微博
* 陳思齊影迷會 喺新浪微博嘅頁
決鬥場面
公平決鬥。雙方日照方向相同。
**決鬥**，戰一種，鬥一種，比武一種，安排二人對戰一次，以解決爭執、怨恨，又或者維護榮譽，直至滿意，或某方負傷不能再戰，或死亡為止。

現今各地都有法例禁止私鬥，違者即犯事。然而西方曾經有法例認可，可以解決私怨，雙方用類似兵器，以示公平。決門依隻字出日文**決䰘**，兩個武士間刀劍相向。古時唐人都有**比武**，但唔一定為解怨，亦可用於比賽。而軍事上，亦有兩人**搦戰**定輸贏，雙方派出一武將對決，小說常見。**決雌雄**、**決勝負**亦屬決鬥另一講法。

決鬥喺現代過程中沒落。一來政府伸手愈來愈長，管得愈來愈細緻。二來決鬥大多涉及軍官，現代軍官由公帑訓練，軍官決鬥死傷，會做成軍方負擔。三來世界大戰死傷枕藉，遠超過去戰爭，決鬥死傷唔為人所樂見。沒落至終出自公眾睇法，而非法律。

西方先有比刀劍，後有比鎗。原本祇限於貴族男人，後尾到現代就推至上流社會，甚至女人。

攷
-

1. ↑  Jensen, Jeffrey L.; Ramey, Adam J. (2020-06-09). "Going postal: State capacity and violent dispute resolution". *Journal of Comparative Economics* (英文). **48** (4): 779–796. doi:10.1016/j.jce.2020.05.007. ISSN 0147-5967. S2CID 226195079.
2. ↑  The History of Dueling in America PBS. Retrieved February 8, 2014
3. ↑  Hopton, p.182
4. ↑  Hopton, pp.173-174
永利皇宮
池畔咖啡廳
**永利皇宮**（葡文：**Palácio Wynn**；英文：**Wynn Palace**；繁稱：**永利皇宮路氹**［英文：**Wynn Palace Cotai**］）由永利渡假村（澳門）股份有限公司擁有及經營，起喺澳門路氹地區，係個佔地接近六百萬平方呎嘅綜合度假村。用於佢嘅第一階段總投資超過42億美元，起咗六年左右，响2016年8月22號開業；第二階段建築正喺道設計緊，打算整非博彩設施，例如活動空間、互動娛樂裝置、餐飲供應及酒店客房等等。

賭場
--

**永利皇宮娛樂場**（葡文：**Casino Palácio Wynn**；英文：**Casino Wynn Palace**）面積約為42.4萬平方呎，日日廿四小時營業，擺住323張賭檯及1,066部老虎機，重設有私人博彩廳及天際娛樂場。

### 問題

响2018年1月11號，李靜儀、梁孫旭及蔡錦富，聯同幾個賭場員工去到政府總部，向行政長官遞請願信，要求政府督促博彩企業依法控煙。有到場員工稱，永利皇宮娛樂場嘅中場，有幾個長期打開門嘅吸煙室，二手煙成日由入面飄出嚟，令到附近賭枱嘅員工苦不堪言；亦有客人喺非吸煙區域吸煙，不過往往喺控煙辦人員到場之前，就有人清走嗮啲證據；更試過有賭客拎一百萬出嚟挑戰法律，直言：「你罰啦！」故此，希望政府加大力度執法，同時賭場唔好縱容賭客犯法。

梁孫旭、李靜儀、林倫偉及李振宇，同一批永利皇宮娛樂場職員，响2018年3月12同13號，喺永利皇宮附近擺街站收集簽名，嚟敦促政府同賭場落實「工作場所無煙害」。梁孫旭指出，員工反映永利皇宮娛樂場入面，有3個未經衛生局批准而開嚟畀客人用嘅吸煙室——一旦有賭場稽查嚟巡視，佢哋就會走鬼——即刻閂門兼唔准佢哋繼續食煙客——經常有人通風報信；而賭場入面嗰啲空氣檢測儀器亦俾人做咗手腳，搞到反映唔到實際情況；啲污糟空氣損害員工健康。

响2018年4月10號，超過兩百個永利澳門及永利皇宮嘅員工，聯同李靜儀、梁孫旭同蔡錦富等人，由皇朝教科文中心外面遊行到永利澳門外面，再向公司代表遞請願信，要求嚴格控煙、反對公司靠通風報信等方法縱容客人違法食煙……

李靜儀、梁孫旭、葉惠、吳劍業、吳斌祺等人响2019年1月拜訪博彩監察協調局，就賭場控煙執法情況反映意見，提及永利皇宮同永利澳門嘅賭廳係違規食煙嘅重災區；太陽城、鉅星、廣東等貴賓廳長期都冇改善；據從業員反映，唔單止公司唔准前線員工提醒犯規客人，就連部分貴賓廳公關都會縱容佢哋食煙，甚至提供埋煙仔同打火機等，予以服侍添。

### 軼事

响2017年7月28號，彭博報道：史提芬永利喺集團業績分析員會議當中，話之所以永利皇宮喺4月全月拉匀蝕錢，係因為有班賭客喺百家樂賭枱上面，贏走咗過千萬美元，又提到佢哋係由個叠馬仔集團帶嚟嘅；消息人士表示嗰個係太陽城集團，然而該集團回應記者查詢時話無可奉告。

《明報》响2017年7月30號嘅新聞指：賭場聲稱輸錢，一向被視為宣傳伎倆，呢件事撲朔迷離。

酒店
--

佢樓高28層，客房、套房及別墅一共有1,706間。

### 意外

响2022年8月11號，51歲姓Bautista嘅菲律賓男維修員，喺北大堂檢查電動升降台嘅機動花槽時，出咗事，爆頭喪命；勞工局跟住指示永利皇宮停止事發之處嘅所有工作，並提交意外調查報告。

嘢食
--

餐廳有14間——泓（內含「鮨泓」）、川江月、永利扒房、永利宮、99麵、如珠如包、咖啡苑（內含「永利杯子蛋糕」）、花悅、皇宮咖啡廷、池畔咖啡廳、小意．大利、紅8粥麵、甜藝廊及永利吧。

其他
--

喺該處，奢侈品同名牌舖頭佔地約10.7萬平方呎；康體及休閒設施包括觀光纜車、健身中心、水療康體中心、髮廊及泳池；會議空間佔地約3.7萬平方呎；亦有畀人哋免費參觀到嘅景點同藝術裝置，包括個8英畝大嘅表演湖、花卉藝術布置及藝術品展示。

參攷
--

1. ↑
2. ↑
3. ↑
4. ↑
5. ↑
6. ↑
7. ↑
8. ↑  〈存档副本〉. 原著喺2021-08-02歸檔. 喺2021-08-02搵到.
9. ↑  〈存档副本〉. 原著喺2021-08-02歸檔. 喺2021-08-02搵到.
10. ↑
11. ↑
12. ↑
13. ↑
14. ↑
15. ↑
16. ↑
17. ↑  〈存档副本〉. 原著喺2017年10月17號歸檔. 喺2021年8月2號搵到.
18. ↑  〈存档副本〉. 原著喺2021年8月2號歸檔. 喺2021年8月2號搵到.
19. ↑  〈存档副本〉. 原著喺2021年8月3號歸檔. 喺2021年8月3號搵到.
20. ↑
21. ↑
22. ↑
23. ↑
24. ↑
25. ↑

外拎
--

* 澳門豪華酒店 | 福布斯旅遊指南五星榮譽 | 永利皇宮官網
**荷蘭王國**，又叫**尼德蘭王國**，係由荷蘭本土（尼德蘭本體）同佢嘅海外領土組成嘅聯合王國。

國名
--

荷蘭王國嘅正名係「尼德蘭王國」（荷蘭文：Koninkrijk der Nederland），其中「尼德蘭」嘅意思係「低窪國度」，係複數，而且要加冠詞。日耳曼語族直叫 the Netherlands（英文），Die Niederlande（德文），而拉丁語族就意譯 les Pays-bas（法文），los Países Bajos（西班牙文）。

政區
--

荷蘭王國而家分成四個組成部份：

* 荷蘭本土（尼德蘭本體），首都阿姆斯特丹；
* 阿魯巴島（Aruba），首都奧倫吉士達（Oranjestad）；
* 古拉索島（Curaçao）。首都威廉市（Willemstad）；
* 荷屬聖馬丁（Sint Maarten），首都菲利普斯堡（Phillipsburg）。

阿魯巴島、古拉索島、荷屬聖馬丁同三個自治市原來屬於尼德蘭安的列斯殖民地。1986年，阿魯巴島脫離尼德蘭安的列斯，成為構成國。2010年，尼德蘭安的列斯正式解散，其中古拉索島同荷屬聖馬丁雙雙升格為構成國，地位同尼德蘭本體同阿魯巴島同等；而博奈爾島、聖猶士坦島同薩巴島就決定加入尼德蘭本體成為直轄市，合稱「加勒比尼德蘭」（Caribisch Nederland），島民有權投票選舉尼德蘭國會議員同埋尼德蘭歐洲議員，但係用美元而唔用歐羅。

註
-

1. ↑  荷蘭王國喺中央情報局《世界概況》嘅資料 （英文）
2. ↑  聖馬丁島北部屬法國。
| How to read a taxoboxHow to read a taxobox**孔雀** |
| --- |
| 印度藍孔雀印度藍孔雀 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 雞形目 Galliformes |
|
|
|
|
|
|
|
|
| 科 | 雉科 Phasianidae |
|
|
|
|
|
| 屬 | ***孔雀屬***Linnaeus, 1758***非洲孔雀屬***Chapin, 1936 |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| * 藍孔雀 *Pavo cristatus*
* 綠孔雀 *Pavo muticus*
 |
|

開屏嘅雄性藍孔雀
**孔雀**（粵拼：hung2 zoek2\*3）係一種雀，屬雞形目，雉科，又叫**越鳥**、**南客**。孔雀包括兩個屬：孔雀屬（學名 *Pavo*）同非洲孔雀屬（學名 *Afropavo*）。

繁殖
--

孔雀繁殖方式係乸擇偶，孔雀公嘅尾毛大細同埋羽毛上嘅圖案大細對孔雀乸擇偶有直接影響。啲乸會揀尾毛長、圖案大嘅公，較佳嘅擇偶會影響仔女喺野外嘅生存機會。

喺進化論相關嘅研究上，孔雀成日畀人攞嚟做性選擇嘅一個例子：喺舊啲嘅進化論研究當中，孔雀一路都畀人覺得怪；由物競天擇嘅角度睇，孔雀公啲羽毛咁大咁樣眼，理應係會搞到佢哋容易吸引獵食者嘅注意，對佢哋生存同繁殖不利；不過事實又表明咗，孔雀公嘅呢種特性通過到物競天擇嘅考驗一代傳一代；呢種現象一般會用性選擇嘅概念理解—孔雀乸特別鍾意啲羽毛又大又色彩鮮艷嘅孔雀公，隻隻都爭住同噉樣嘅公交配，而「羽毛又大又色彩鮮艷」呢點可以作為一種訊號，話畀啲孔雀乸知「我身手好靈敏，好擅長生存，孭住咁笨重嘅羽毛都生存得到」；即係話一種原本對生存繁殖不利嘅特徵，因為乸嘅擇偶喜好而變成有助啲公生後代嘅特徵，所以就係性選擇嘅一個例子。

繁殖動向
----

中國好耐以前已經有飼養孔雀作觀賞嘅記載。通常會連同梅花鹿一齊養。直到而家，孔雀亦係動物園受歡迎嘅雀。

響香港，現時養孔雀嘅地方有嘉道理農場暨植物園同九龍公園嘅百鳥居。以前荔園動物園，香港海洋公園（現時被送往嘉道理農場），沙田彭福公園同維多利亞公園亦都養過孔雀。

文化
--

大漢時有五言樂府一曲《孔雀東南飛》，古仔講一個新婦同佢老公好恩愛，而新婦（讀心抱）畀奶奶嗑，娘家又迫佢改嫁，最後夫婦分別殉情。

經濟價值
----

* 孔雀毛造手工藝扇，作舞台表演

睇埋
--

* 性選擇
* 訊號理論

引咗
--

1. ↑  Sexual Selection. *Nature Education Knowledge*.

維基同享有多媒體嘅嘢：  
**Pavo**
**張廣德**，香港教育界人士，曾經係香港培正小學校長。因應培正喺香港嘅知名度，佢有時會接受傳媒訪問，分享小學入學面試心得。

經歷
--

佢幼稚園至中學階段嘅，都係喺培正學校完成，1981年大學畢業之後喺教育界工作做老師，去到1985年返去培正小學執教，由基層老師一直晉升至校長。

佢亦有喺一啲教會團體工作，曾任做過恩典浸信會執事會主席、港澳浸信會貸款會主席、香港浸信會聯會書報部部長、浸信會愛羣社會服務處董事會書記、香港華人基督教聯會董事等。

爭議
--

### 獲野雞大學頒發榮譽博士資格

佢報稱攞到林肯大學資深院士同埋榮譽博士資格，但呢間院校嘅資格備受質疑。有線新聞亦喺2019年報道，林肯大學其實係野雞大學，未獲註冊認可，比錢就有得攞佢哋唔同嘅頭銜。

### 培正小學違建及校長室「神秘浴室」

喺2014年7月，培正小學被揭發建築工程違例，不但拆防火門換鐵閘，校長室入面甚至建有私人浴室同茶水間，違反《建築物（規劃）規例》。有家長質疑點解學費不斷加，原來係為咗私人享樂。記者之後向張廣德查詢，但佢就只係將個波推比副校長。

參考來源
----

1. ↑  〈校長室建「神秘浴室」 家長轟階級化〉. 《東方日報》 (香港中文). 喺2024-03-15搵到.
2. 1 2 3 4  〈張廣德校長榮膺亞洲知識管理學院院士〉 (PDF).`{{cite web}}`: CS1 maint: url-status (link)
3. ↑  〈香港培正小學校長 分享教學特色 公開面試貼士〉. 2017-02-16.`{{cite web}}`: CS1 maint: url-status (link)
4. ↑  〈培正幼稚園逾8成直升中小學 校長分享面試貼士〉. 《Sundaykiss 香港親子育兒資訊共享平台》 (美國英文). 2019-08-21. 喺2024-03-15搵到.
5. ↑  《他們的榮譽學位》 (英文), 喺2024-03-12搵到 `{{citation}}`: `|first=` missing `|last=` (help)
6. ↑  〈拆防火門換鐵閘 培正小學罔顧安全〉. 《東方日報》 (香港中文). 喺2024-03-15搵到.
7. ↑  〈校長室建「神秘浴室」 家長轟階級化〉. 《東方日報》 (香港中文). 喺2024-03-15搵到.
唔同國家所接受嘅發展援助
**發展援助**係一種海外援助，通常嚟支持某一個發展緊國家嘅經濟、環境、社會、或者政治嘅發展。同人道援助唔同，發展援助唔單只係短期嘅援助，而係爲一個地區嘅長期穩定同發展而做。有少數政府認爲某啲軍事援助屬於發展援助之内，但係呢個概念一般都唔受國際社會認同。

發展援助可以係兩個國家直接同意，亦可以係經過第三者，例如聯合國兒童基金會。依家嘅援助有大約7成係直接，3成係間接。

根據經濟合作暨發展組織嘅統計，世界上有大約8成嘅援助資金都係嚟自唔同國家嘅政府，而其他2成就係嚟自私人非牟利機構。 絕大部分嘅援助都係嚟自西方國家，但係亦有少部分係嚟自其他國家。

雖然一個國家人口嘅僑匯對國家嘅援助有唔少嘅幫助，但係呢啲都唔算入發展援助之内，因爲佢哋一般都係用私人途徑直接送俾家人朋友，而唔係經過政府。

睇埋
--

* 人道援助
* 可持續發展目標

攷
-

1. ↑  "Development Aid and Economic Growth: A Positive Long-Run Relation" (PDF). 喺2 January 2020搵到.
2. ↑  "Total flows by donor (ODA+OOF+Private) [DAC1]". *OECD*. 原先內容歸檔喺11 June 2009.
3. ↑  OECD, DAC1 Official and Private Flows (*op. cit.*). The calculation is Net Private Grants / ODA.
中非帝國係一個喺1976－1979年果陣短暫存在嘅帝國。中非帝國嘅前身同承繼佢嘅國都係中非共和國。中非帝國嘅君主係讓-巴都·博卡薩。佢喺1966年1月1號－1976年12月4號果陣係中非共和國嘅總統。喺1976年12月4號，讓－巴都·博卡薩宣布中非帝國正式成立，佢又將自己自立做博卡薩一世。佢喺1977年12月4號加冕。

戴咗皇冠嘅讓－巴都·博卡薩

歷史
--

喺1976年9月5號，嗰陣嘅中非共和國總統讓-巴都·博卡薩宣布解散政府，同埋佢喺同一日成立咗中非革命委員會嚟到代替政府。喺1976年12月4號讓-巴都·博卡薩宣布中非帝國正式成立，又將自己自立做皇帝，同埋佢喺嗰年12月7號解散咗中非革命委員會。喺1977年12月4號，第一個中非皇帝博卡薩一世喺中非首都班基度舉行咗加冕儀式。 嗰個加冕典禮嘥咗中非二千萬美金，有傳言話淨係嗰皇冠就經已嘥咗中非五萬美金。呢場加冕儀式都獲得咗法國同埋好多西方政權嘅祝福。

參考
--



1. ↑  "Central African Empire". *Oxford Reference* (英文). doi:10.1093/oi/authority.20110803095558459?rskey=8ue1j2&result=11. 喺2024-02-16搵到.
2. ↑  "Jean-Bedel Bokassa, ruler of Central African Empire, crowns himself. | South African History Online". *www.sahistory.org.za*. 喺2024-02-16搵到.
3. ↑  "36. Central African Republic (1960-present)". *uca.edu* (美國英文). 喺2024-02-16搵到.
4. ↑  Boas, Morten (26 January 2014). "Central African Republic: history of a collapse foretold？". *openDemocracy*.`{{cite web}}`: CS1 maint: url-status (link)
**林小薇**（英文：Lam Siu-mei；1995年3月2號—），香港工會領袖，嶺南大學學生會（中文：嶺南大學學生會）前時事及國是幹事。大學畢業後加入職工盟，曾經做過職工盟教育及發展幹事、建築地盤職工總會組織幹事。

經歷
--

林小薇出身單親家庭，早年喺港九潮州公會中學（中文：港九潮州公會中學）度讀書，後來入咗嶺南大學社會科學系，喺第48屆嶺南大學學生會（中文：嶺南大學學生會）幹事會內閣「驚蟄」度做時事及國是幹事。

### 發起畢業禮示威抗議林鄭月娥

2018年11月22號，嶺南大學舉行畢業典禮，身兼嶺南大學校監嘅香港特首林鄭月娥以典禮主席身份出席。林小薇作為應屆畢業生帶領其他同學發起示威，不滿林鄭月娥繼續揾親共派人士做校董，要求廢除特首校監當然制，同埋修改《嶺南大學條例》。另一方面，林小薇亦認為嶺南大學嘅言論自由不斷收窄，同特首校監當然制，仲有校董會組成唔公平有關。林小薇話，最近有同學就反對「明日大嶼」計劃喺嶺南大學發起聯署，一直以嚟都無事嘅。但到嶺南大學校長鄭國漢公開表示支持林鄭嘅「明日大嶼」計劃嗰陣，呢班同學繼續喺學校收集聯署同批評鄭國漢嘅言行嗰陣，竟然畀學校阻止，即係叫佢哋收聲。所以佢哋睇到嶺南大學嘅言論自由正續步收窄。

### 接受電視訪問談論職業安全

2019年3月18號，林小薇以建築地盤職工總會組織幹事身份喺Now新聞台（中文：Now新聞台）節目《時事全方位》作為嘉賓接受訪問，談論增加罰則能唔能夠有效提升職業安全，林小薇話，發展商外判工作嗰陣，似乎將責任都外判，佢哋有責任監察，外判商要懲罰之餘，發展商亦要監察嘅責任係需要嘅。

### 派發防疫用品卻反而畀香港警察票控

2020年5月6號，喺新冠肺炎香港疫情期間，林小薇同建築地盤職工總會喺金鐘開街站派發防疫物資，畀香港警察指控違反限聚令，兼遭到票控。林小薇認為，好明顯所有異見嘅聲音警方都要打壓，街站無挑戰法律，挑戰法例嘅係警方，因為佢哋可以將有防疫嘅街站都老屈到唔係。林小薇強調如果警方票控或者捉走佢哋，佢哋就唔出嚟，就係向警方低頭，即使今日被票控或捉走，工會未來仍會履行宣傳教育嘅工作，派發剩餘嘅抗疫物資。

### 抗議富臨集團唔出糧卻反而畀香港警察捉走

2020年5月10號，林小薇聯同民協同職工盟屬會飲食及酒店業職工總會到喺美孚嘅富臨皇宮，抗議富臨集團藉放無薪假，逃避支付員工嘅遣散費。富臨報警處理，香港警方以公眾地方行為不檢捉走林小薇同草根行動媒體記者Apple。兩個人夜晚保釋候查，多個工會到場聲援，職工盟炮轟警方濫捕，兼縱容富臨拖欠工人遣散費。林小薇稱，示威屬工業行動，要富臨交代拖欠遣散費嘅安排。佢提到，警方先發制人，多次向佢同Apple作拉扯，警察嘅人數之後越來越多，兼捉走佢哋兩個人。佢質疑，當時曾經問警察用咩罪名捉佢哋，但喺無任何回應下，就畀警察上手扣同帶走。林小薇進一步提到，同年元旦、勞動節同早前嘅防疫街站都畀警方滋擾同檢控，但親共派嘅街站就無皇管，係選擇性執法，完全唔公道、唔公義。

### 反對職工盟解散

2021年10月3號，職工盟召開特別會員大會，表決係咪正式通過解散。林小薇聯同其他職工盟成員同屬會代表下午喺會議開始前擺街站，分享參與工運嘅經歷同對職工盟嘅不捨之情。林小薇話，曾收到工友打電話問她職工盟可唔可以唔解散，佢話自己都唔想職工盟解散，形容社會運動同過去經歷令佢哋見到唔少可能性，強調希望透過街站，分享職工盟有血有肉嘅故事。她提到自己讀書時期已經揾職工盟合作，希望職工盟嘅價值可以承傳落去。

睇埋
--

* 嶺南大學學生會（中文：嶺南大學學生會）
* 香港職工會聯盟

參考
--

1. ↑  〈【勞動節】地盤工會雙妹嘜盼工人勇敢發聲 「希望唔洗再追糧」〉. 香港獨立媒體. 2019-04-30.
2. ↑  第 48 屆嶺南大學學生會幹事會內閣 － 驚蟄 Rouse. 〈候選時事及國是幹事〉. 喺2014-11-10搵到.
3. ↑  〈嶺大學生在畢業禮示威 要求釋放佔中9子〉. 《自由亞洲電台》. 2018-11-22. 原著喺2022-05-22歸檔. 喺2022-03-02搵到.
4. ↑  〈【時事我咁講】發展商外判工作時似將責任外判〉. 《Now新聞》. 2019-03-18. 原著喺2022-03-02歸檔. 喺2022-03-02搵到.
5. ↑  〈地盤工會街站派防疫品 警指屬「部份公眾集會」 票控違限聚令〉. 《香港獨立媒體》. 2020-05-06. 原著喺2022-05-15歸檔. 喺2022-03-02搵到.
6. ↑  〈職工盟轟黑警濫捕 縱容富臨拖欠遣散費〉. 《香港獨立媒體》. 2020-05-10. 原著喺2022-04-01歸檔. 喺2022-03-02搵到.
7. ↑  〈職工盟會員大會表決解散議案　城巴職工會︰職工盟解散否也繼續運作【短片】 (15:01)〉. 《明報》. 2021-10-03. 原著喺2022-05-24歸檔. 喺2022-03-02搵到.
8. ↑  〈職工盟會員大會表決解散否　屬會嘆傷感　憂政府視工會為無牙老虎〉. 《香港01》. 2021-10-03. 原著喺2022-03-02歸檔. 喺2022-03-02搵到.

|
|  |
| 前任：**余煒彬** | **嶺南大學學生會（中文：嶺南大學學生會）時事及國是幹事**2015年3月1號－2016年2月29號 | 繼任：**陳穎茵** |
**梁敏巧**（英文：Maggie Leung Man Hau，1995年5月24號—）係香港無綫電視經理人合約女藝員，做過傳媒工作者，亦係2019年度香港小姐競選參賽佳麗。

簡歷
--

### 個人背景

梁敏巧曾經喺基督教香港信義會心誠中學讀過書，2013 年入到香港樹仁大學新聞與傳播學系，亦都曾經喺 2015 年夏天去到《人民日報》海外版實習，主要負責旅遊新聞嘅報道。而當佢喺 2017 年大學畢業之後，佢就去到《東方日報》度做港聞版記者。

### 參選香港小姐同加入無綫電視

2019年5月，梁敏巧曾經喺社交平台貼文話感到自己嘅人生好悶，好想搵啲嘢去衝擊一下。之後佢去咗報名參加嗰年嘅《香港小姐》競選，佢起初仍然仲繼續做緊記者嘅工作，並且採訪當時發生緊嘅反逃犯條例修訂運動，直到大會通知佢入圍同叫佢去髮型屋整頭髮之後，佢就辭咗記者份工，同喺社交平台貼文，話自己最初只係以試下嘅心態去選港姐，同汲取人生經驗，冇諗過就一路走來，佢形容參選港姐絕對係挑戰，亦希望將來做到好似 2015 年度港姐冠軍麥明詩咁，去做一個有感染力嘅人，將正能量帶畀大家，並且幫助有需要嘅人，並且會盡力做好自己。

2019年8月13號，港姐競選舉行十強佳麗誕生嘅活動，當中喺才藝表演嘅環節，佢就表演矇眼彈奏蕭邦樂曲去展示自己嘅音樂造詣，而去到公佈十強佳麗嘅環節，當大會宣布梁敏巧入選十強之後，佢就即刻當堂喊咗出嚟。需要由活動主持麥美恩遞上紙巾同佢抹眼淚嚟去安慰，之後梁敏巧喺接受電視台娛樂新聞訪問嘅時候，就話覺得自己喺舞台上面嘅急才同自信相對較弱，希望將來會有所改善。最後佢都係無緣八強，原本打算去北京電影學院進修，但最後揀咗加入無綫電視，做咗經理人合約藝員，入職後主要做《東張西望》外景主持。

參考
--

1. ↑  《人生好悶...好想搵啲嘢衝擊下》（梁敏巧 Instagram 貼文，2019年5月14日）
2. ↑  《嗨我係Maggie 梁敏巧》（梁敏巧 Instagram 貼文，2019年7月9日）
3. ↑  《決賽佳麗誕生 互聯網檔案館嘅歸檔，歸檔日期2019年8月15號，.》（TVB Big Big Channel，2019年8月15日）
4. ↑  《2019香港小姐競選　決賽十強正式誕生》（TVB娛樂新聞，2019年8月13日）

出面網頁
----

* 梁敏巧喺tvb.com嘅資料
* 2019香港小姐競選 - 3號　梁敏巧 Maggie Leung - 佳麗檔案 - tvb.com
* 梁敏巧嘅Instagram頁
* 今日頭條 - 2019港姐佳麗梁敏巧主頁
**費雪失控**（粵拼：fai3 syut3 sat1 hung3；英文：**Fisherian runaway**）係有關性選擇嘅一個諗頭，指緊一種動物擇偶嗰時鍾意對象有某種有礙生存嘅特徵，令到後代嘅好多個體都喺生存上有困難。呢個諗頭係由廿世紀英倫生物學家羅納德·費雪提出嘅。

概論
--

內文：性選擇
動物並唔係完美理性嘅決策者。

想像而家有一種雀鳥，公啲羽毛平均色水鮮艷過乸嘅少少，乸因為某啲緣故而開始偏好羽毛色水鮮艷嘅公—例如羽毛色水鮮艷令到公比較易畀捕食者睇到，可以做一種誠實訊號，話畀啲乸知「我身手好好，孭住啲噉嘅羽毛都生存到」—於是就會令色水鮮艷嘅公求偶成功度高咗（生到嘅後代數量多咗）；噉亦表示，下一代嘅公平均嚟講會顏色鮮艷過上一代嘅，如果呢種訊號係誠實嘅（色水鮮艷啲嘅公真係飛得快啲或者靈敏啲），呢種情況對乸嚟講都有利，表示佢哋生到嘅後代質素高咗，即係「偏好鮮艷羽毛嘅公」嘅乸進化上嘅成功度都會高咗；如是者，情況就開始**失控**—隨住一代一代嘅變化，乸愈嚟愈喜好自己伴侶鮮艷羽毛，同時啲公又變到愈嚟愈鮮艷。

呢種情況仲可能會搞到一個群體嘅適應能力突然暴跌：例如啲公鬥鮮艷鬥到咁上下，佢哋迴避捕食者嘅能力跌到落去某個點以下，於是乎有大量嘅公畀捕食者殺死，就可能會危害成個物種存活。

睇埋
--

* 第二性徵

引述
--

1. 1 2  Gayon, J. (2010). "Sexual selection: Another Darwinian process". *Comptes Rendus Biologies*. 333 (2): 134–144.
**標音**biu1 jam1（英文：transcription）係指用寫嘢嘅文字紀錄低講嘢嘅聲，又指標咗出來嘅爾啲聲（爾啲聲叫讀音），學術上分 ｢嚴式標音｣（**phonetic transcription**，又叫 **narrow transcription**）同 ｢寛式標音｣（**phonemic transcription**，又叫 **broad transcription**）兩大類，嚴式指標單音，寛式指標音素；至於唔係學術性嘅標音，就可以求其標到預期讀者會睇得明，又或者個音咁上下啱就得。用來標音嘅字母或者其他符號叫音標。

呢樣工作查實一啲都唔易，例如有好多語言都冇對應嘅文字。

嚴式同寛式
-----

嚴式標音係將實際嘅發音標出來，所以會標出好多發音嘅細節，而寛式標音係概念化咗嘅標音，好多爾啲細節都唔會標出來，但係咁並唔一定代表嚴式係 ｢精確｣ 或者寛式係 ｢求其｣，但係因為要寫低嗮啲細節，標嚴式會難好多。

喺好多時，標得太仔細其實冇意義，例如英文嘅 t 尾音可以 ｢讀埋尾音｣（released）或者 ｢好似入聲咁讀｣（unreleased），對聽得明嘅人，聽落冇分別，即係語義冇影響，即係話，其實只要標 ｢概念上係 t 音｣ 就得，另外，喺英文，一個音素實際上用邊個單音發音，好多時都係取決於個音喺個字嘅邊個位，變咗標實際嘅單音好多時係無謂，不過前提係要知道係邊隻語言，因為唔同語言嘅音素都唔同。

相反，有時係有需要標明個音實際上係點發音，例如唔同地方嘅人有唔同口音，佢哋嘅 t 音可能有分別，咁嘅情形，如果目的係解釋唔同地方嘅口音有乜分別，標音素就唔恰當，應該用嚴式標音，標實際嘅單音出來。

嚴式標音習慣上用方括弧括住，寛式標音就習慣上用一對斜線括住。例如同樣係 ts，[ts] 表示 ts 係嚴式，代表 ｢唔送氣清齒齦後塞擦音｣（unaspirated voiceless alveolar affricate），但係 /ts/ 表示 ts 係寛式，指某種語言入面概念上可以叫做 ts（即係某種意義上可以概念化做 ｢清齒齦後塞擦音｣）嘅所有同位音。

唔學術嘅標音
------

標音可以用唔學術嘅方法標，例如喺北美，講英文嘅人習慣用一種用類似英文字嘅串法來標近似音，音節同音節之間加連接號，重音就成個音節寫大楷，爾種標音方法喺主流媒體常見，英文維基百科叫佢做 ｢respell｣，但係其實係冇名嘅。

睇埋
--

* 國際音標
* 韋氏音標
* 語音學

攷
-

1. 1 2 3  Akmajian, Adrian; Demers, Richard A.; Farmer, Ann K.; Harnish, Robert M. (1990). *Linguistics: An introduction to language and communication* (美國英文) (第3版). Cambridge, MA: MIT Press.
2. 1 2  "Narrow transcription". *Linguistics 120* (美國英文). University of Southern California. 喺2023年3月17號搵到.
3. ↑  "Broad vs. Narrow Phonetic Transcription". *Linguistics 120* (美國英文). University of Southern California. 喺2023年3月17號搵到.
就第11屆中華民國立法委員選舉，中國國民黨嘅初選同提名作業喺2023年初開始，其中有啲地區喺協調上未能達成共識而需要進行初選，而初選嘅競爭亦引起一啲關注。

時序表
---

4月17號至4月19號：桃園市第一選舉區、桃園市第一選舉區初選提名登記。

區域暨原住民選舉
--------

### 台北市第七選舉區

國民黨入面有意參選台北市第七選舉區嘅有徐巧芯同費鴻泰，選舉期間兩人有唔少針鋒相對言論，最終徐巧芯險勝費鴻泰。

### 桃園市第一選舉區

國民黨入面有意參選桃園市第一選舉區，挑戰民進黨鄭運鵬嘅人包括牛煦庭、詹江村同埋褚春來，但去到4月13號，詹江村宣布唔參加初選機制，有無提名都直接參選。

### 嘉義市選舉區

嘉義市議員陳家平、黃思婷、張秀華、鄭光宏都表示有意出選。國民黨市黨部主委蔡明顯喺4月初回應嘅時候話，會持續徵詢、協調，希望以最和諧嘅方式選出最佳人選。

### 高雄市第三選舉區

由於現任民進黨立委劉世芳忽然棄選連任，高雄市第三選區被國民黨視為最有機會光復嘅選區，其中國民黨前立委張顯耀、高雄市議員陳玫娟同埋孫健萍都表示會投入初選，另外國民黨高雄市黨部亦臨時將左楠區提名延後，等第三階段再提名，且不排除先辦理初選嘅可能。

### 高雄市第六選舉區

已經表態爭取提名者包括議員黃紹庭、國民黨高市議會黨團總召陳美雅、前高市議員陳若翠等人。

### 南投縣第二選舉區

國民黨南投縣議員游顥、宋懷琳都堅持參選，之後國民黨宣布以民調進行初選。

全國不分區及僑居國外國民選舉
--------------

睇埋
--

* 第11屆中華民國立法委員選舉民進黨初選提名作業

參考
--

1. 1 2  中時新聞網. 〈提不提名隨便！ 國民黨詹江村不甩初選機制宣布選立委 - 政治〉. 《中時新聞網》 (中文). 喺2023-04-16搵到.
2. ↑  中時新聞網. 〈費鴻泰當刺客挑戰艱困選區？ 徐巧芯這麼說 - 政治〉. 《中時新聞網》 (中文). 喺2023-04-24搵到.
3. ↑  中時新聞網. 〈國民黨嘉義市立委選舉熱鬧了 「這些人」想爭取提名 - 政治〉. 《中時新聞網》 (中文). 喺2023-04-13搵到.
4. 1 2  〈劉世芳突不選 藍營內欲挑戰立委者摩拳擦掌 藍左楠選區提名延後〉. *Yahoo News* (中文). 喺2023-04-13搵到.
5. ↑  中時新聞網. 〈宋懷琳、游顥爭取投2選區立委提名 藍營辦民調4月底徵召 - 政治〉. 《中時新聞網》 (中文). 喺2023-04-13搵到.
陶頓（Taunton），又譯做湯頓，係英格蘭森麻實郡既郡治（county town）。陶頓係一個市集鎮，有大約一千年歷史，鎮內有一座大教堂（minster church） ，有一座喺公元10世紀起好既陶頓城堡（Taunton Castle）。依家呢座城堡係森麻實博物館，係一級文物。英王約翰（King John）同亨利三世（Henry III）都曾經探視過呢座城堡。2021年陶頓人口係61,674人比十年前（2011年）的統計數字少2,947人（4.6％）。 

  

喺1839年，連接雅息特同碧仙桃既大西部運河（Grand Western Canal）經過陶頓。喺1842年，連接雅息特同碧仙桃既火車路軌途經陶頓。依家，呢度係 Musgrove Park 醫院既所在地，間醫院係郡內既主要醫院，有直昇機停機坪。呢度亦係英國皇家海軍陸戰隊第40突擊隊、英國英國水文局（Hydrographic Office）既所在地。喺1866年開始，好受歡迎既陶頓花展，每年都喺 Vivary 公園舉辦。2022年3月13號，抹大拉人聖馬利亞教區教堂，正式升級做湯頓大教堂（Taunton Minster）。

1. 1 2  "Taunton Castle". *The Museum of Somerset* (英國英文). 喺2024-02-16搵到.
2. ↑  "Taunton (Somerset, South West England, United Kingdom) - Population Statistics, Charts, Map, Location, Weather and Web Information". *www.citypopulation.de*. 喺2024-02-16搵到.
3. ↑  "2011 Census Key Statistics tables" (PDF). *ONS 2011 census data*. North Curry Action Group. 原著 (PDF)喺20 March 2014歸檔. 喺20 March 2014搵到.
4. ↑  "Contact Us". Government of the United Kingdom. 原先內容歸檔喺14 April 2012. 喺25 April 2012搵到.
5. ↑  "Bath and Wells Diocese | Taunton has a Minster". *www.bathandwells.org.uk*. 喺2022-04-21搵到.
第11屆中華民國立法委員選舉同第16屆中華民國總統選舉會喺民國113年（2024年）1月13號一齊舉行。不過，國民黨、民進黨同民眾黨都有候選人或主要競選嘅人員，選前或以往涉及黑金貪污政治爭議。

民進黨
---

### 陳冠廷

2023年7月，出戰嘉義縣第二選舉區嘅陳冠廷，以及佢嘅老豆，現任原區立委陳明文被爆出用3000萬土地同農會貸款1億多元，涉嫌超貸同埋違反《公職人員利益衝突迴避法》。陳之後回應話唔係單純用土地去借錢。

### 許展維

民進黨屏東縣議員許展維一度被民進黨推薦參選屏東縣第二選舉區（屏東南區），但之後因為涉嫌違反政府採購法，7月31號許展維宣布退選，會配合調查。之後，台聯劉一德又去咗屏東地檢署按鈴控告許喺十多年前協助民眾處理車禍，事後收受六萬元紅包涉嫌貪污。不過對於劉一德嘅指控，許展維就話自己係單純幫親戚，自己俾人汙蔑。

國民黨
---

### 顏寬恆

2023年4月26號，出戰台中市第二選舉區嘅顏寬恒涉嫌違犯貪污治罪條例被起訴。之前佢已經涉嫌用人頭詐領助理費同偽造文書等罪行。之後顏寬恒回應，指控檢察官羅織入罪要攻擊佢。

民眾黨
---

### 蔡春綢

蔡春綢係民眾黨提名嘅不分區立委參選人，但佢細佬雲林縣議會副議長蔡咏鍀就曾經涉及職棒簽賭、有暴力傷害前科，而民眾黨雲林縣黨部多位黨員都涉及黑金爭議，包含涉嫌暴力討債、強盜恐嚇同埋做大耳窿等。時代力量不分區立委參選人余佳蒨就形容，蔡春綢係黑道代理人。

### 尚文凱

尚文凱係民眾黨提名嘅金門縣立委參選人，但當佢參選嘅時候，佢老公歐陽儀雄就被爆曾經係「天道盟太陽會」北部組長，甚至屢次違法，有槍砲彈藥、組織犯罪同埋買票賄選等前科。時代力量揶揄呢個其實係黑白配，主席王婉諭形容民眾黨同黑金靠攏嘅意志仍無比堅定，但尚文凱回應話係過咗去嘅事。

參考來源
----

1. ↑  聯合新聞網. 〈陳明文遭爆用兒名義買地貸1億多？陳冠廷凌晨止血澄清〉. 《聯合新聞網》 (中文). 喺2023-11-30搵到.
2. ↑  〈陳明文與陳冠廷被爆疑涉超貸 國民黨：賴清德是否敢處理英系權貴？〉. 《台灣好新聞》. 喺2023-11-30搵到.
3. 1 2  聯合新聞網. 〈許展維退選 莊瑞雄：對屏東政治生態失望〉. 《聯合新聞網》 (中文). 喺2023-12-01搵到.
4. ↑  中央通訊社 (2023-07-31). 〈許展維涉弊案交保 宣布退出屏南立委選舉 | 政治〉. 《中央社 CNA》 (中文). 喺2023-12-01搵到.
5. ↑  李秉芳 (2023-04-26). 〈涉詐領助理費、豪宅假買賣被起訴，顏寬恆反擊：政治凌駕司法，迫害我參選〉. 《The News Lens 關鍵評論網》 (中文). 喺2023-11-30搵到.
6. ↑  〈顏寬恆大動作澄清無涉貪 林靜儀：讓檢調釐清〉. 《新唐人亞太電視台》. 喺2023-11-30搵到.
7. ↑  自由時報電子報 (2023-11-28). 〈蔡春綢︰毀人清譽 不排除提告 - 政治 - 自由時報電子報〉. *news.ltn.com.tw* (中文). 喺2023-12-27搵到.
8. ↑  聯合新聞網. 〈時代力量指控淪黑道代理人 民眾黨不分區蔡春綢不排除提告〉. 《聯合新聞網》 (中文). 喺2023-12-27搵到.
9. ↑  〈尚文凱認丈夫曾是黑道 「不能用過去抹殺現在的努力」〉.`{{cite web}}`: CS1 maint: url-status (link)
10. ↑  〈王婉諭：民眾黨自詡超越藍綠卻靠攏黑金　傷害民眾對第三勢力的期盼〉.`{{cite web}}`: CS1 maint: url-status (link)
呢篇文講嘅唔係梁耀忠或楊國忠。
**楊耀忠**，BBS，JP（英文：**Yeung Yiu-chung**，1951年11月7號—），係香港建制陣營（傳統親中派）政治人物同教育界人物，第九至第十二屆港區全國人大代表，臨時立法會同香港立法會第一至第二屆議員，民主建港協進聯盟成員，香港教育工作者聯會（教聯會）前任會長，天水圍香島中學榮休校長，天水圍香島中學校監。

生平
--

楊耀忠1976年喺香港中文大學政治與行政學畢業。

### 政治生涯

作為香港親北京教育社團教聯會嘅阿頭，楊耀忠幾次代表該會同香港教育專業人員協會（教協）歷任會長司徒華同張文光競逐前立法局嘅教育界功能界別議席都輸。香港主權移交後，屬泛民主派嘅張文光「落車」，楊耀忠繼承臨時立法會教育界功能界別議席。其後喺第1同第2屆香港立法會選舉循選舉委員會界別入立法會。第2屆香港區議會選舉，楊耀忠喺美孚選區輸畀民主黨候選人、香港商業電台前高級監製王德全。2004年，佢唔再尋求連任立法會議員。

喺清拆皇后碼頭事件（中文：保留皇后碼頭事件）度，楊耀忠等人為咗令政府拆卸天星碼頭而將該碼頭評為三級文物，佢更明言皇后碼頭價值唔大，結果古物諮詢委員會決議將皇后碼頭評為一級文物。

### 教育界生涯

楊耀忠由1996年起喺香島中學各間分校做過教學同行政工作。1996年9月，楊耀忠出任香島中學校長；2001年轉任天水圍香島中學創校校長；2011年接任將軍澳香島中學校監。喺香島中學做咗19年校長之後，楊耀忠喺2015年退下天水圍香島中學校長一職，轉任天水圍香島中學校監。

個人榮譽
----

* 銅紫荊星章（2001年）
* 非官守太平紳士（2004年）

部分公職
----

* 中國和平統一促進會香港總會會務顧問

睇埋
--

* 香港商報

攷
-

1. ↑  〈二〇〇一年授勳名單〉 (新聞稿) (繁體中文). 香港政府新聞公報. 2001年7月1號.
2. ↑  〈2004年第13號號外公告 太平紳士條例 (第510章)〉 (PDF) (新聞稿) (繁體中文). 香港政府憲報. 2004年7月1號.
3. ↑  〈中國和平統一促進會香港總會有限公司 The Hong Kong Association For Promotion Of Peaceful Reunification Of China Limited〉. *www.happrc.hk*. 喺2024-03-15搵到.

* 傳楊耀忠拒續掌教聯會，東方日報
* 教聯會年底換屆 楊耀忠「退下火線」，文匯報 (香港)

出面網頁
----

* 〈香港特別行政區立法會 - 議員資料庫〉 (繁體中文). 香港特別行政區立法會.
* 立法會議員 -- 楊耀忠議員 互聯網檔案館嘅歸檔，歸檔日期2006年4月25號，.

Template:香港特別行政區第二屆立法會議員
Template:香港特別行政區第一屆立法會議員
**殿試**，又叫做「廷試」、「御試」，係中國古代科舉制度既最高級考試，呢個考試制度係唐高宗李治喺公元659年（顯慶四年）首創，但係當時規模唔大。後嚟武則天喺公元690年（天授元年）「策貢士於洛成殿」，喺神都紫微宮洛城殿，由嗰陣時開始，皇帝親自監考就成為咗呢個考試既特色。不過去到公元973年（宋朝開寶六年）殿試先至成為定期既常規考試，雖然通常係由皇帝親自喺皇宮裏面主持，但係有時皇帝會委派大臣主管殿試，而唔係親自監考。宋朝殿試既合格成績分成一甲、二甲、三甲，總共三等，合稱三甲。宋太宗喺公元992年（淳化三年）又再改，將進士分成五等，一、二、三等賜「進士及第」，四、五等賜「進士出身」。去到南宋孝宗趙昚既時候，又改成第一、二甲叫「進士及第」，第三、四甲叫「進士出身」，第五甲叫「同進士出身」。

元朝無咁注重讀書人，雖然仍然用番三甲取士既制度，不過好多時只係一甲取一人。

明朝既科舉考試又回復到類似宋朝既制度，一甲正式確立成只錄取三個人。 就好似《明史·選舉志二》講既「……天子親策於廷，曰廷試，亦曰殿試。分一、二、三甲以為名第之次。一甲止三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。狀元、榜眼、探花之名，制所定也。而士大夫又通以鄉試第一為解元，會試第一為會元，二、三甲第一為傳臚……。」

一甲有三個人，皇帝會賜佢哋「進士及第」，考第一名既就叫做「狀元」、第二名既叫做「榜眼」，第三名既叫做「探花」。考到二甲（喺清朝一般係40～50人）既賜「進士出身」，而二甲既第一名（殿試第四名）叫做「傳臚」；考到三甲（喺清朝一般係100～300人）既賜「同進士出身」。

清朝基本上承襲咗明製，科舉制度亦都唔例外，就好似《清史稿·選舉三》講既「……試舉人於京師，曰會試，中式者為貢士。天子親策於廷，曰殿試，名第分一、二、三甲。一甲三人，曰狀元、榜眼、探花，賜進士及第。二甲若干人，賜進士出身。三甲若干人，賜同進士出身。鄉試第一曰解元，會試第一曰會元，二甲第一曰傳臚……。」

呢種形式既考試，亦都傳到古朝鮮、越南，佢哋都係由當地既君主親自主持，或者委派大臣主持。

註：日本亦有進士試（日文：しんしし），不過唔係殿試。

參考
--

1. 1 2  《明史．卷七○．選舉志二》
2. ↑  〈歷史上科舉考試17位「連中三元」的奇才（圖） - 大紀元〉. 《大紀元 www.epochtimes.com》 (繁體中文). 2009-12-05. 喺2024-02-24搵到.
3. ↑  〈通典/卷015 - 維基文庫，自由的圖書館：「武太后載初元年二月，策問貢人於洛城殿，數日方了。殿前試人自此始。」〉. *zh.wikisource.org* (中文). 喺2024-02-24搵到.`{{cite web}}`: CS1 maint: url-status (link)
4. ↑  〈宋史/卷155：「進士始分**三甲**，自是錫宴，就瓊林苑。」〉. *zh.wikisource.org* (中文). 喺2024-02-24搵到.`{{cite web}}`: CS1 maint: url-status (link)
5. ↑  〈清史稿/卷108 - 维基文库，自由的图书馆〉. *zh.wikisource.org* (中文). 喺2024-02-24搵到.